Қўшнимнинг болалари қизларим билан тенгқур, доим бирга ўйнашарди. Бир куни қўшним Анора норози оҳангда, тўсатдан: “Ислом динининг кўп қоидалари менга тўғри келмайди, шунинг учун биз масиҳийликка эътиқод қиляпмиз”, деб қолди. Кутилмаган бу сўзлардан ҳайрон қолдим. Наҳотки, қўшним миссионерларнинг тузоғига илиниб қолган бўлса?! Афсуски, шундай экан!\nУ билан бўлиб ўтган қисқа суҳбатимиз асносида динимизнинг софлиги ва гўзаллигини Қуръон ва ҳадислар билан ишончли далиллар ила астойдил қувватлаб, тушунтирдим. Миссионерларнинг мақсадларини имкон қадар очиб бердим. Лекин у сўзларимдан хулоса чиқарадиган даражада эмасди. Қайтанга: “Сиз Инжилни ўқиб кўринг, гапларимга шоҳид бўласиз”, деб, мени-да ўз эътиқодига даъват қиларди... Уни гапларига эътибор бермай, у билан хайрлашдим.\nТахминан икки ҳафта у билан кўришмадим. Орадан бир ой ўтар-ўтмас уйимга йиғлаб кириб келди:\n– Опа, мен қаттиқ адашдим, гапларингизни жиддий ўйлаб кўрсам, қилган амалларимдан қўрқиб кетяпман, Аллоҳ мени кечирармикан? – деб кўзёш тўкди.\n– Агар чин дилдан афсус-надоматда бўлсангиз, тавба қилсангиз, иншоаллоҳ, Аллоҳ кечиради, – дедим.\nШу-шу бўлдию, қўшним билан алоқаларимиз яна тикланди. Бир куни суҳбатида уларни бу йўлга даъват қилган акаси ва келинойисининг аҳволи ҳақида қайғурди. “Қанча гапирмайлик, ҳеч бу йўлдан қайтишмаяпти, бунга қандай чора топсак экан”, деб ёзғириб қолди.\nОрадан анча вақт ўтди, қўшним Чирчиқ шаҳрига оиласи билан кўчиб кетди. Бир куни нимадир юмуш билан унинг уйига борганимда келинойисини учратдим. Салом-алик қилгандан сўнг қизчаси қўлига ширинлик бериб:\n– Бисмиллаҳир роҳманир роҳийм, деб егин, дедим. Сўзимни тугатар-тугатмас:\n– Ундай сўзни айтмагин, “Исога ҳамд бўлсин”, дегин, – деб ўргатди қизалоғига.\n– Нега ундай дейсиз? Ахир боланинг тарбиясига зид сўзлар айтяпсиз, яна бу катта ширкдир”, – дедим. У эса:\n– Исо Аллоҳнинг ўғли, Исога сиғиндик нима, отасига сиғиндик нима, бари бир. Ҳеч бир хато томони йўқ, – дея таъкидлади.\nУнга тушунча бериш ниятида: “Аллоҳ ягонадир. У туғмаган ва туғилмаган ҳам” (Ихлос сураси, 1-3-оятлар) оятини келтириб ўтдим. Унга қанча мисолларни келтирмай, барибир ўз фикридан қайтмасди. Аксинча менга:\n– Сизга жуда ачинаман, эътиқодда мустаҳкам аёл экансиз, аммо адашгансиз, тўғри йўлни танлашингиз учун яна бир ўйлаб кўринг. Сиз ҳам худомиз бўлган Исога сиғининг, нажот топасиз, – деди.\nМен унинг айтган сўзларидан ўзимни жуда ёмон ҳис қилдим, гўё нафасим қайтгандек бўлди. У адашганини англаш ўрнига ўз тўрига мени ҳам чорлаб: “Биз биргина Инжилни тан оламиз, бошқа китобларни тан олмаймиз”, деб сўзида қаттиқ туриб олди. Ўзимни тортишишдан қанча олиб қочмай:\n– Агар гапларингиз ўринли бўлганда, шунча одам масиҳийликка эътиқод қилармиди? – деб тортишишга киришди:\nАёл тилидан сўзланаётган баъзи сўзларни гапириш у ёқда турсин, эслашга ҳам юрагим дош бермайди. Одам шунчалар қабоҳатга ботиши мумкинми?\nПок динимиз ва Пайғамбаримиз Муҳаммад (соллаллоҳу алайҳи ва саллам) ҳақида айтган сўзларидан қаттиқ қалбим оғриди:\n– Илтимос бошқа ҳақорат қилманг, ортиқ бардош қилолмайман, – дедим охири. Гапириш бефойдалигини билиб, кетишга чоғландим. Афсуслар бўлсинки, унинг бу эгри ақидасидан қайтаролмадим. Уйни тарк этарканман, обдон ўйладим. Бу ҳолатга қандай чора кўриш мумкин? Кимнинг лоқайдлиги сабаб бунга?\nИшини тез ва сифатли қиладиган уста қидирганимизда бизга бир йигитни тавсия қилишди. Ҳақиқатан, устанинг иши бизга маъқул келди, аммо...\nУнга ёрдамчи сифатида ишлаётган укам менга ўрталаридаги бўлган савол-жавобни сўзлаб берди: “Устанинг вазминлиги ва ўз ишига масъулият ва моҳирлик билан ёндошишига ҳавасим келди. Ишини ўрганиш учун диққат билан уни кузатдим. Тушлик вақти, “Аллоҳга шукр” калимасини айтганимда уста:\n– Мен Аллоҳ демайман, Худо деб мурожаат қиламан, – деди. “Худога сиғинаркан-ку”, дедим ичимда. Баъзи ҳаракатларини кўриб:\n– Ҳаттоки “бисмиллаҳ” лафзини ишлатмас экансиз? – дедим ажабланиб.\n– Мен мусулмон эмасман, масиҳийман. Ёлғиз Исога сиғинаман. У мени асрайди, доим ҳамроҳимдир, деди.\n– Ўлганингизда қабрингиз қаерда бўлади, сизга ким жаноза ўқийди, шулар ҳақида ҳам ўйладингизми? – дедим таажжубим тобора ортиб.\n– Одам ўлгандан кейин қаерга кўмилишининг аҳамияти йўқ, жанозага келсак, ўқилмаса ҳам бўлаверади, – деди хотиржам. Юрагим тарс ёрилгудек бўлиб:\n– Ака бу ҳақда оилангиз, яъни ота-онангиз билишадими? – деб сўрадим.\n– Ҳа нафақат билишади, балки улар ҳам, аёлим ҳам менинг йўлимда, аллақачон, – деб жавоб берди уста.\nМинг таассуфлар бўлсинки, орамизда шундай инсонлар борлиги ачинарли ҳолат. Ахир ўз динидан қайтгани етмагандай, бемалол ўз ғояларини тарғиб қилишига қандай кўз юмиш мумкин?! Баъзилар ўз динини яхши билмаганидан Аллоҳга ширк келтириб, адашяпти. Сўнг бошқаларни ҳам насронийликка чорлаяпти.\nАллоҳ таоло китобида инсонларни огоҳлантириб шудай дейди: “Эй, аҳли китоблар! (Исони илоҳийлаштириб) динингизда ҳаддан ошиб кетмангиз! Аллоҳ (шаъни)га эса фақат ҳақ (гап)ни айтингиз! Албатта, Исо Масиҳ ибн Марям фақат Аллоҳнинг пайғамбари ва Унинг Марямга туширган “Калимаси” ҳамда Унинг томонидан (келмиш) руҳдир, холос. Бас, Аллоҳга ва Унинг пайғамбарларига имон келтирингиз! “(Илоҳлар) учта” демангиз! Қайтингиз – ўзларингизга яхши бўлур! Албатта, Аллоҳ ягона илоҳдир! У фарзандли бўлишдан покдир. Осмонлардаги-ю Ердаги нарсалар Уникидир. Аллоҳ вакилликка кифоядир” (Нисо сураси, 171-оят).\nДемак, Исо (а.с.) Аллоҳнинг ўғли эмас, балки бандаси ва пайғамбари, Марям ҳам Аллоҳнинг хотини эмас, бир солиҳа банда. Исо (а.с.)ни “Аллоҳнинг калимаси” деб аталишига боис у зот Аллоҳнинг “Бўл!” деган сўзи туфайли дунёга келгани ёки у зотга айтилган сўз билан ҳидоятга йўллаш жоиз бўлгани учундир.\n“Эй, (Исога) имон келтирган зотлар! Аллоҳдан қўрқингиз ва Унинг пайғамбари (Муҳаммад)га ҳам имон келтирингиз, (шунда) У сизларга ўз раҳматидан икки баробар ато этур ва сизларга (қиёматда ёритувчи) нур пайдо қилур ҳамда сизларни мағфират қилур. Аллоҳ мағфиратли ва раҳмлидир” (Ҳадид сураси, 28-оят).\nНилуфар БОЗОРБОЙ қизи\nДругие материалы в этой категории: « Агар ит ташланиб қолса...\tСабр ҳақида сабоқлар »


Тўйи куни ақлдан озган қиз ёхуд руҳиятнинг нозик муаммолари ҳақида суҳбат - zarnews.uz\nАҳоли орасида психолог, психотерапевт, психиатр врачларга эҳтиёж ошяптими ёки ҳануз бу хизмат бизда боришга уяладиган соҳа сифатида қараладими?\nПсихолог, врач психотерапевт ҳар доим ҳам оилавий муносабатлар, ўсмирларнинг ўтиш давридаги руҳий бузилиш ҳолатларида тўғри йўл кўрсатяптими?\nЖамиятга мослаша олмаслик ҳам руҳиятга таъсир кўрсатадими?\nБу саволларга олий тоифали психотерапевт, гипнолог қандай жавоб берди?\nИнсоннинг руҳияти билан «ишлаб» уни соғломлаштириш, ўзига ишонтириш, катта мақсадлар сари йўналтириш, бир қараганда мўъжизавий воқеликларни содир қилиш мумкин, деб ҳисобловчилар жуда кўп. Бу билан шуғулланаётган инсонлар ҳам борлиги, уларга эргашувчилар кам эмаслигини биламиз. Лекин инсон фақатгина катта воқеликлар учунмас, оддий муносабатларда, яшашда ҳам руҳиятининг онгости қисмини англашни ва унга таъсир кучини кўрсатишни истайди, шунга эҳтиёж сезади. Аммо шундай пайтда аҳолига ёрдам берадиган психологик марказлар борми? Агар бор бўлса, уларнинг фаолияти нечоғлик? Бу ҳақда «HYPNOSE MEDIKAL» тиббий маркази бош врачи, олий тоифали психотерапевт, гипнолог Моҳира Ўтаева билан суҳбатлашдик.\n- Нима деб ўйлайсиз, аҳоли орасида психолог, психотерапевт, психиатр врачларга эҳтиёж ошаяптими ёки ҳануз бу хизмат бизда боришга уяладиган соҳа сифатида қараладими?\n- Ўзим фаолият юритадиган маскан мисолида айтадиган бўлсам, эҳтиёж кескин ошганини кузатиш мумкин. Яхши томони - мурожаат этувчилар орасида илгаригидай мажбурликдан эмас, ўз вақтида, ихтиёрий келувчилар кўпайган. Айниқса, руҳий бузилишларда хасталикнинг бирламчи белгилари кузатилиши билан мурожаат этувчилар сони кўпайганини алоҳида айтиб ўтишни истардим. Бу яхши ҳолат.\nОилавий муносабатлар, ўсмирларнинг ўтиш давридаги руҳий бузилиш ҳолатлари, коронавирус пандемияси билан боғлиқ турли кўринишдаги невротик белгилар ва бошқа кўплаб муносабатлардаги муаммолар, инсон ўзини англаши билан боғлиқ ҳолатлар юзасидан бизнинг марказимизга мурожаатлар сони ҳам ортган.\n- Лекин психолог, врач психотерапевт ҳар доим ҳам ушбу муносабатларда тўғри йўл кўрсатяптими? Оддий маслаҳатчига айланиб қолмаяптими?\n- Эътирозингиз ўринли, психолог маслаҳатчи эмас. Психолог инсонга қандай яшашни ўргатиши керак эмас. Аксинча, қандай яшаётганини таҳлил қилиб, инсоннинг ўзига англатиб бера олиши жуда муҳим жараён. Бу эса психологдан профессионаллик талаб қилади. Бизда соҳани такомиллаштириш учун, аввало, аҳоли орасида бу хизмат тури тўғрисида кенгроқ тушунча берилиши, оммавий ахборот воситалари орқали кенг ёритилиши лозим, назаримда. Қолаверса, ушбу хизмат дунё миқёсида қиммат хизматлардан саналади. Негаки, беморга шифокор бир кунда 20-30 дақиқа вақт ажратса, психолог бир кунда соатлаб вақт ажратиши лозим ва аксарият мурожаат этувчиларнинг муаммоларини битта психологик суҳбат ёки муолажа билан коррекция қилиб бўлмайди.\n- Қабулга келганлардан қайси ҳолат сизни ларзага солган?\n- Биласизми, ҳар бир бемор билан индивидуал ишлаш фаолиятимизнинг асосий мезонларидан. Ҳар бирини чуқур ўрганиш, агар зарур бўлса, болаликда қолиб кетган, онгости зонасида яширинган қўрқувларини, гарчи, унутиб юбордим, дея ўйласа-да, турли қаттиқ стресс ҳолатларининг ўнлаб йиллардан кейинги таъсирларини аниқлаш лозим. Бизда, айниқса, ота-оналарнинг фарзанд билан муносабатларида муаммолар жуда кўп. Оталар ҳам, оналар ҳам аксарият ҳолда ўз фарзанди билан мулоқот қилишни билмайди. У улғайса-да, унга ёш боладек, фақат буйруқ оҳангида муомала қилишга ўрганиб қолган. Бир неча йил олдин бир келинчакни қабулимга олиб келишди. Руҳий жиҳатдан ҳеч қандай нуқсони бўлмаган қиз тўй куни куёв уйига боргач, кескин ўзгариб қолади. Ғалати қилиқлар қилиб, ҳеч ким билан гаплашмай қўяди. Шу қиз билан анча ишлашимизга тўғри келди. Бундай ҳолга тушишига сабаб бўлган асл вазиятни билишга ҳаракат қилдик. Ота-онаси, яқинлари билан суҳбат жараёнида аниқланишича, қиз ҳали турмуш қуришга тайёр бўлмаган. Бир неча марта онасига «Мен қандай қилиб бировнинг уйига бораман?» дея йиғлаган. Бизнинг тасаввуримизча, ҳамма қизлар турмушга чиқади ва бошқа жараёнларни ҳам вақти билан қабул қилиб, кўникиб кетади. Ваҳоланки, ҳар бир инсон индивидуал. Баъзи инсонларнинг руҳияти ҳар қандай янгиликни осонликча қабул қилмайди ва натижада ўзини зўриқтириб қўяди.\nБу эса руҳий ҳолатида бузилиш кўринишида намоён бўлади. Айтмоқчиманки, ота-оналар ўз фарзандларини болалигиданоқ қандай феъл-атворга эга эканлигини тушуниб, шунга қараб муомала қилишлари лозим. Болалигида рўй берган воқеликлар, турли ҳодисаларнинг барчаси инсоннинг онгостида сақланиб қолади. Қаердадир, бир куни келиб ўзини намоён қилиши мумкин.\n- Жамиятга мослаша олмаслик ҳам руҳиятга таъсир кўрсатадими?\n- Яқинда қабулимга бир аёл келди, у катта маблағ сарфлаб, Исроил давлатига ишлашга кетган. У ерда бир ой ҳам тура олмай қайтиб келган ва узоқ вақт клиникамизда муолажа олишига тўғри келди. Гап шундаки, у бошқа давлатга боришга, у ердаги тартиб-қоидаларга риоя қилишга, яқинларидан узоқда бўлишга руҳан тайёр бўлмаган. Унинг учун номаълум жамият, муҳит руҳиятига таъсир ўтказиб, қанча маблағни ҳавога совуришини билса-да, қайтиб келишга мажбур бўлган. Шунинг учун, умуман уйидан чиқмаган, дейлик, бирор жойда ишламаган кишилар хорижга чиқишдан олдин ҳам психолог кўригидан ўтиши турли кўнгилсизликларнинг олдини олади деб уйлайман.\nСаволингиздаги яна бир ишорани тушундим. Аслида ривожланган, ривожланаётган давлатларда истиқомат қилувчилар орасида ҳам ўзи яшаётган жамиятга нисбатан турли даражадаги ички исёнлар бўлиб туради. Шунингдек, ривожланган давлатлардаги суицид ҳолати ривожланаётган давлатлардаги бу каби ҳолатлар сабаблари турлича. Аммо уларда ҳам суицид ҳолатларини кам деб бўлмайди.\n- Руҳий касалликларни даволашда бугун қандай усуллар қўлланиляпти?\n- Кейинги йилларда психотерапия йўналишида хусусий клиникалар очишга рухсат берилиши соҳа ривожи билан бирга беморларнинг дарддан фориғ бўлиши статистикасига ҳам таъсир кўрсатди. Нега деганда, одатда халқимиз руҳий касаллик билан оғриган беморни оила аъзолари ҳам рўйхатга олинадиган давлат шифохонасига кўп ҳолатларда олиб боришни истамайди. 34 йиллик тажрибамдан айтишим мумкинки, бундай ҳолатда улар беморни уйида яширишга ҳаракат қилади. Яширишнинг ҳеч иложи қолмагандагина шифокорга мурожаат қилишади. Афсуски, бундай пайтда унинг ҳолатини ижобий томонга ўзгартириш жуда қийин бўлади. Хусусий клиникаларнинг очилиши бундай «тўсиқ»ларни олиб ташлади ва истаган киши «рўйхатга тушиб қолишдан» қўрқмай мурожаат қила бошлади. Касаллик тузалиш кўрсаткичи ошди. Бунда албатта, замонавий даво йўллари, дори воситаларининг қўлланилиши, янгича ёндашув механизмлари ҳам ёрдам бермоқда.\n- Психологик марказлар етарлими, нима деб ўйлайсиз?\n- Назаримда, уларни кўпайтириш керак. Нафақат оилавий муносабатларда, балки инсонлар орасидаги барча муносабатларда, янаям муҳими, инсонни, ўзини англаб олишида психологларнинг ўрни бугун жуда муҳим. Иш услублари янгиланиши, аҳолининг турли қатламлари орасида ўзига хос услубда ишлаш механизмларини жорий этиш керак бўлади.


Элдор Шомуродов: «Янги мавсумга «Рома» билан тайёргарлик кўраман»\nЎзбекистон миллий жамоаси сардори Элдор Шомуродов Осиё Кубоги-2023 саралашидан ўрин олган Таиландга (2:0) қарши ўйиндан сўнг ўз фикрлари билан ўртоқлашди.\n«Ўйланган тактикамиз амалга ошди. Таиланд қандай ўйнашини билардик. 2тадан кўпроқ гол уришимиз мумкин эди.\nМухлисларга катта раҳмат. Ўйлайманки, натижалар уларга ёқди.\nКелажагим? Клубга қайтаман ва янги мавсумга «Рома» билан тайёргарлик кўраман.\nҲужумдаги энг яхши шерик? Азиз Омонов тушса, олдинроқда ҳаракат қиламан. Игорь Сергеев билан эса тўлиқ икки ҳужумчи бўлиб ўйнаймиз. Кимнидир ажратиш нотўғри, бу тактикадан келиб чиқади», — деди ҳужумчи ўйиндан сўнг.\nШомуродов ушбу беллашувда 2та голга ассистентлик қилди ва баҳснинг энг яхши футболчиси деб топилди.


Ўзбекистонда талаб юқори 5 та Huawei смартфони: жиҳат ва нарх-наво - Terabayt.Uz\nЎзбекистонда талаб юқори 5 та Huawei смартфони: жиҳат ва нарх-наво\nЖаҳоннинг етакчи смартфон ишлаб чиқарувчиларидан бўлган Huawei смартфонлари Ўзбекистонда ҳам яхши оммалашган. Биз юртимиз смартфон бозорида бренднинг яхши сотилаётган моделларини ўрганиб кўрдик. Қуйида уларни эътиборингизга ҳавола қиламиз.\nHuawei Honor 8’нинг корпуси металл ва шиша уйғунлигида ишлаб чиқарилган. Смартфон 5,2 дюймли FullHD-дисплейга эга. Honor 8 гаджети самарадорлиги учун 8 ядроли, 2,3 ГГц частота тезлигида ишлайдиган Kirin 950 процессори масъул ҳисобланади. Мобил телефоннинг тезкор хотирасининг сиғими 3 ёки 4 ГБни ташкил қилади. Смартфондаги доимий ички хотира 32 ҳамда 64 ГБ миқдордаги маълумотни сиғдира олади.\nHonor 8’нинг қувват таъминоти 3 000 мА·соат электр токи сиғимига эга аккумуляторга боғлиқ. Қувват тоши тезкор қувватлаш технологиясига эга.\nСмартфоннинг бош камераси қўш объективли бўлиб, 12 Мп сиғимли суратлар олиш кўникмасига эга бўлади. Селфи-съёмка учун телефонга 8 МП сиғимли олд камера ўрнатилган.\nHuawei Honor 8 юртимиз смартфон бозорларида 2,7 млн сўмдан бошлаб сотилмоқда.\n5,2 Huawei P9 lite Full HD сиғимли сифатли дисплей билан жиҳозланган. Смартфон металл корпусга эга. Моделга компания томонидан махсус ишлаб чиқилган, бироқ ўртача, саккиз ядроли Kirin 650 процессори ўрнатилган. Қурилма бир текисда ишлайди. Оператив хотира ҳажми – 2 ГБ. Бундай хотира сиғими кундалик амаллар учун етарли. Доимий хотира сиғими – 16 ГБ.\nHuawei P9 lite моделида ўрта даражадаги ўйинларни ўйнаш мумкин, процессор мультитаскинг ва мураккаб иловалар ишини ҳам яхши қўллаб-қувватлайди.\nАсосий камеранинг аниқлиги -13 МП. Олд камеранинг аниқлиги – 8 МП. Смартфон электр токи сиғими 3000 мА/соат бўлган батареядан қувватланади. Графика, видео, интернет, камера ва бошқа зарурий функциялардан ўрта кўп фойдалансангиз, аппарат эрталабдан кечгача сизга хизмат қила олади.\nHuawei P9 lite юртимиз бозорларида 1,9 млн сўмдан сотилмоқда.\nКорпуси тўлиқ алюминий қотишмаси металлидан тайёрланган Huawei GR3’нинг 5 дюймли, IPS-матрицали дисплейи HD сиғимли. Huawei GR3 смартфони 64 бит, 8 та Cortex-A53 ядросига эга MediaTek MT6735Tчипсети билан таъминланган. Унинг частота тезлиги 1,5 ГГц. Смартфондаги график-тасвир учун Mali-T720 видеокартаси ва WorldMode LTE-модеми масъул.\nHuawei GR3’нинг тезкор хотираси 2 гигабайт, доимий хотираси 16 гигабайт. microSD қўшимча хотира флешкаси орқали хотирани 128 Гб.гача кенгайтириш мумкин. Huawei GR3 камерафон сифатида ёмон эмас. 13 мегапикселли бош камера фоточақноққа эга. Смартфон олд камераси 5 мегапикселли.\nУнинг аккумулятор сиғими 2200 мА соат. Ўртача фойдаланганда бу унга 1 кун давомида ишлаши учун кифоя қилади.\nHuawei GR3 юртимиз бозорларида 1,3 млн сўмдан сотилмоқда.\nHuawei GR5 (2017) — металл корпусли смартфон, 5.5 дюймли Full HD дисплей, 64 бит тезликда ишлайдиган 8 ядроли процессор, 3 ГБ тезкор хотира ва 32 ГБ доимий ички хотирага эга, бош камераси қўш объективли ҳамда бармоқ излари сканери билан таъминланган деярли флагман даражасидаги мобиль алоқа воситаси. Huawei GR5 заводдан Android 6.0 операцион тизимининг ўзлаштирилган Huawei EMUI 4.1 талқинида чиққан.\nЯнги талқинда Qualcomm Snapdragon ўрнига яп-янги ва нисбатан илғор бўлган HiSilicon Kirin 655 процессори ўрнатилган.\nСмартфоннинг ўзига хос жиҳатлари қаторига унинг бош камераси 2 та объектив кўринишиа ишлаб чиқилганини айтиш мумкин: 12 ҳамда 2 МПли модуллар таркиби 6 турдаги оптик линза ва фазали автофокус приборларидан таркиб топган.\nHuawei GR5 аккумуляторининг электр токи сиғими 3340 мА соат. Бу қувват билан HD сиғимли видеоларни смартфонда 8 соатча томоша қилиш, 5 соат замонавий ўйинларни ўйнаш мумкин.\nHuawei GR5 (2017) юртимиз смартфон бозорларида 1,7 млн сўмдан сотилмоқда.\n5 дюймли Huawei P8 Lite смартфони FullHD сиғимли. Экран Corning Gorilla Glass 3 ҳимоя шишаси билан қопланган. Девайсда саккиз ядроли Kirin 655 процессори ўрнатилган. Унинг тезкор хотираси 3 ГБ, доимий ички хотира 16 ГБ. Шунингдек, microSD бўлмачаси орқали хотирани 256 ГБ.гача ошириш мумкин.\nHuawei P8 Lite 12 МП бош камерага эга. Унинг суратларига юқори баҳо юерилган. Смартфондаги селфи камера сиғими 8 МП.\nHuawei P8 lite аккумулятори 3000 мА соат ҳажмдаги қувват сиғимига эга. Смартфон Android 7.0 Nougat операцион тизимида ишлайди.\nHuawei P8 Lite (2017) юртимиз смартфон бозорларида 1,7 млн сўмдан сотилмоқда.\n#Huawei GR3 #Huawei P8 Lite #Huawei P9


"Краснодар" Одил Аҳмедовнинг ёши ўзгартирилганини рад этди\nОдил Ахмедов (фото "Краснодар" ФК расмий сайтидан олинди)\nРоссия Допингга қарши агентлиги (РУСАДА)нинг “Матч ТВ” телеканалига берган тушунтириш хатидаги ўзбекистонлик таниқли футболчи Одил Аҳмедовнинг допинг намунасида тақиқланган препарат топилгани тўғрисидаги маълумотлар ҳақиқатдан йироқ.Одил Аҳмедов тўп сураётган “Краснодар” футбол клубининг Озодликка берган расмий жавобида футболчининг туғилган йили ҳам нотўғри кўрсатилгани тасдиқлаб берилди.\nЎтган ой ўрталарида Россиянинг “Матч ТВ” телеканали Россия Допингга қарши агентлиги (РУСАДА) томонидан Ўзбекистон миллий терма жамоаси ва Россиянинг «Краснодар» футбол клуби ярим ҳимоячиси Одил Аҳмедовнинг допинг-тестлари тўғрисидаги ҳужжатларни эълон қилган эди.\n“Матч ТВ” телеканали келтирган расмий ҳужжатда “Аҳмедов Одил Алимжанович”нинг туғилган санаси 25.11.1980 йил қилиб кўрсатгани нафақат Россиядаги мутахассислар эътиборини ўзига қаратди.\nБундан бирмунча вақт олдин Озодлик яна бир таниқли ўзбек футболчиси Илёс Зейтуллаевнинг ёши ўзгартирилгани борасидаги иқрорини эълон қилганди.\nКузатувчилар Ўзбекистон ва собиқ Иттифоқнинг кўплаб мамлакатлари футбол жамоаларида ҳанузгача “ёшартирилган” спортчилар тўп сураётганини тахмин қилганди.\nВикипедия, Sports.ru, footballtop.ru ва бошқа барча расмий спорт сайтларида Аҳмедовнинг ёши 28-да экани ва у 1987 йилнинг 25 ноябрида туғилгани кўрсатилган.\nОзодлик Ўзбекистон терма жамоаси капитани Одил Аҳмедовнинг допинг назоратга тортилгани тўғрисидаги саволлар билан “Краснодар” терма жамоаси маъмуриятига мурожаат қилди.\nОдил Аҳмедов 2011 йилдан буён Россияда тўп суради\n“Краснодар”чилар маъмурияти вакили Денис Данильченко ўзбекистонлик легионер Одил Аҳмедовнинг “Матч ТВ”да эълон қилинган допинг маркази ҳужжатларида ёши ўзгартирилгани борасида биринчи маротаба эшитаётганини айтди.\n- Буни биринчи маротаба сиздан эшитаяпман! Бўлмаган гап. Буни ҳатто изоҳлашга ҳожат йўқ, деди“Краснодар” клуби матбуот котиби Денис Данильченко.\n“Матч ТВ” эълон қилган Допингга қарши агентлик ҳужжатларидан олиб борилган скрининг-таҳлил Аҳмедовда “гексарелин” борлиги тахмин қилинган. Бироқ, иккинчи маротаба ўтказилган тест тақиқланган препаратнинг йўқлигини кўрсатгани маълум бўлди.\n“2014 йилнинг 27 августида 2946501 рақамли намунада Гексарелин бор-йўқлигини аниқлашга қаратилган қайта текширувлар натижасида спортсменларнинг сийдик намунасида тақиқланган Гексарелин препарати аниқланмади”, дейилади эълон қилинган агентлик ҳужжатида.\nРУСАДА ваколатхонасининг Россия Футбол иттифоқи президенти Владимир Мутко номига юборган билдиришномасида ҳам “Краснодар” футбол клубининг ўзбекистонлик легионери Одил Аҳмедов ва исландиялик Рагнар Сигурдссонларда допинг-назорат хулосасида “намуналар тақиқланган моддаларга эга эмаслиги” тасдиқланган.\nОзодлик саволларига жавоб берган клубнинг матбуот котиби Денис Данильченко бундай текширувлар доимий ўтказиб турилиши, аммо Аҳмедовга тегишли деб айтилаётган допинг-тестлар ҳужжатлари мавжудлиги борасида клуб маъмурияти хабардор эмаслигини билдирди.\n- Клубимиз на Одил Аҳмедов, на бошқа ўйинчиларимиз борасида допинг агентлигидан ҳеч қандай маълумот олгани йўқ. У ерда келтирилаётган ҳужжатларни аслида биз кўрганимиз ҳам йўқ. Гап шундаки, футбол клубимиз одатан ўйин давомида допинг назоратидан ўтади. Ўйинчиларимиз келган РУСАДА мутахассисларига анализларни топширади ва шундан кейин биз уларни ёддан чиқариб юборамиз. Анализларда тақиқланган препаратлар аниқлангандагина у ердан бизга хабар тезда етиб келади. Агарда Одил Аҳмедовнинг қонида Гексарелин ё бошқа модда топилганида у аллақачон футболчиларимиз сафидан чиқарилган бўларди, бу катта шов-шувга сабаб бўларди, деди “Краснодар” клуби расмийси.\nАйни пайтда, Россия спортчиларининг допинг билан боғлиқ можароси ўз якунига етганича йўқ.\nҲозирга қадар Россия терма жамоасига кирган 387 спортчи ичида 100 дан зиёди Олимпия ўйинларидан четлатилган.\nБу сон янада ошиши мумкин, чунки яқин кунларда бошқа апелляциялар бўйича ҳам қарорлар эълон қилинади. Ўйиндан четлатилганларнинг аксарияти, аниқроғи, 67 нафари енгил атлетикачилардир.\nҲОҚ Риодаги ўйинлардан кейин допинг истеъмол қилган спортчилар “қора рўйхати” янада кенгайиши мумкинлигидан огоҳлантирди.


“КЕЛАЖАК БУНЁДКОРИ” МЕДАЛИ КИМЛАРГА БЕРИЛАДИ?\nOldingi maqola “МЕНИНГ МАҲАЛЛАМДА ЖИНОЯТ СОДИР БЎЛМАСЛИГИ КЕРАК”\nKeyingi maqola АСКАР ДЎСТИМГА САЛОМ!\nЎзбекистон Республикасининг 2017 йил 28 декабрдаги ЎРҚ-451-сонли Қонуни билан "Келажак бунёдкори" медали тўғрисидаги Низом ва унинг тавсифи тасдиқланди.\nЭндиликда ватанпарварлик, фидойилик ва меҳнатсеварлик фазилатларини намоён этиб, халқ манфаатлари учун садоқат билан хизмат қилаётган, Ватанимизнинг халқаро майдондаги обрў-эътиборини юксалтиришга ва шон-шуҳратини оширишга муносиб ҳисса қўшаётган, мамлакатимиз ижтимоий-сиёсий ҳаётида фаоллиги ва ташаббускорлиги билан тенгдошларига ўрнак бўлаётган, шунингдек, ўқишда ва меҳнат фаолиятида катта ютуқларга эришган, 14 ёшга тўлган ва 30 ёшдан ошмаган шахслар ушбу медаль билан мукофотланиши мумкин.\n"Келажак бунёдкори" медали билан мукофотланган шахслар энг кам иш ҳақининг ўн баравари миқдорида бир йўла тўланадиган пул мукофоти олади ва қонун ҳужжатларида белгиланадиган имтиёзлардан фойдаланади. У билан Ўзбекистон Республикаси фуқароси бўлмаган шахслар ҳам мукофотланиши мумкин.\nТавсифига кўра, медаль дастлаб 0,5 микрон қалинликдаги никель, кейин эса 0,25 микрон қалинликдаги олтин билан қопланган мис қотишмасидан тайёрланади ва диаметри 34 миллиметрли доира шаклида бўлади. Қалинлиги - 2,2 миллиметр.


Рефортан N – medu.uz – Дорилар ҳақида маълумотлар ўзбек тилида\nHome Йўриқномалар Рефортан N\nПрепаратнинг савдо номи: Рефортан® N\nгидроксиэтилкрахмал (ГЭК) 60,0 г,\n(моляр алмашиниш даражаси: 0,45-0,55,\nўртача молекуляр масса: 200 000 Дальтон)\nнатрий хлориди 9,0 г,\n(154 ммоль/л Na+ ва 154 ммоль/л Сl– тўғри келади)\nрН қиймати: 5,0-7,0,\nназарий осмолярлиги: 309 мосмоль/л;\nРефортан® N изотоник физиологик эритмада (0,9% ли натрий хлориди) 6% гидроксиэтилкрахмал (ГЭК) сақловчи коллоид плазма ўрнини босувчи коллоид ҳисобланади. Коллоиднинг ўртача молекуляр массаси (Mw) 200 000 Дальтонга тенг, моляр алмашиниш (МS) даражаси эса 0,45-0,55 ни ташкил қилади.\nРефортан® N изоонкотик эритма ҳисобланади, яъни плазма ҳажмини ошиши юборилган препаратнинг ҳажмига деярли эквивалент.\nПлазма ҳажмини ошиш самарасининг давомийлиги биринчи навбатда МS кўрсатгичига ва камроқ даражада – Mw га боғлиқ. ГЭК полимерларининг вена ичидаги гидролизи натижасида, доимий равишда кичикроқ молекулалар ҳосил бўлади, улар ўз навбатида, буйрак орқали чиқишидан олдин, онкотик фаоллик кўрсатади.\nРефортан® N инфузиясида гематокрит кўрсаткичи ва плазманинг қовушқоқлиги пасаяди.\nГиповолемияси бўлган пациентларга Рефортан® N қуйилганида, уларда айланиб юрувчи қон ҳажмини нормаллашиши юз беради, шунингдек гемодинамика ва юракнинг фаолияти яхшиланади. Қоннинг ҳажми, ҳеч бўлмаганда, 6 соат давомида тутиб турилади.\nИнфузион юборилганида Рефортан® N компонентларининг биокираолишлиги 100% ни ташкил қилади.\nГидроксиэтилкрахмалнинг характеристикаси оддий “молекуляр бир хил” модданикидек эмас, балки кўпроқ алмашиниш даражаси ва молекуляр массаси бўйича фарқ қилувчи бир неча турли моддаларнинг аралашмасиникидаги (моддалар йиғиндиси) кабидир. Демак, фармакокинетиканинг умумий қабул қилинган қоидаларини гидроксиэтилкрахмалга катта чекловлар билан қўллаш мумкин, чунки ГЭК характеристикаси вақтга қараб доимо ўзгариб туради.\nБу препаратни қўлловчилар учун, ҳажмни тўлдирилишини баҳолашда энг муҳими, гидроксиэтилкрахмал ёрдамида эришилган ҳажмни тўлдирилиш самарасини тутиб турилиши мумкин бўлган вақт даври ҳисобланади. Шунинг учун препаратларни қиёслашда плазма ўрнини босувчини организмда мавжуд бўлиш давомийлиги кўрсаткичидан фойдаланиш мумкин, бунда синов ўтказилаётган шароитлар циклни ва инфузия дозасини, шунингдек ўлчаш интервалларини доимийлик ҳисоби билан бир биридан фарқ қилмаслик шарти билан, у математик ярим чиқарилишининг “бошланғич” вақти t½ сифатида ифодаланиши мумкин.\nИнфузиянинг тезлигига қараб, зардобдан ярим чиқарилишини бошланғич вақти тахминан 5-7 соатни ташкил қилади.\nГЭК молекулалари, коптокча фильтрацияси билан буйраклар орқали тез чиқарилиши мумкин бўлган чиқарилиш бўсағасига қараганда майда. 500 мл ни ташкил қилувчи бир марталик дозадан кейин, юборилган препаратнинг 50% 24 соат давомида сийдикда аниқланади.\nҚонни ўткир йўқотилиши билан боғлиқ бўлган гиповолемияни даволашда қўлланади, агар фақат кристаллоидларнинг эритмаларини қўллаш етарли бўлмаса.\nБиринчи 10-20 мл ни пациентнинг ҳолатини қатъий назорати остида аста-секин юбориш керак, бу иложи борича эрта ҳар қандай анафилактоид реакцияни пайдо бўлишини аниқлаш имкониятини беради.\nИложи борича энг кам самарали дозани буюриш керак. Гемодинамик кўрсаткичларнинг мувофиқ келувчи мақсадли даражасига эришилган заҳоти инфузияни тўхтатиш учун, даволаш гемодинамикани доимий назорати остида ўтказилиши керак. Тавсия этилган максимал суткалик дозани ошириш мумкин эмас.\nЮрак-қон томир тизимининг ҳолатига қараб, соатига тана вазнига 20 мл/кг гача.\nНомаълум: мавжуд маълумотлар бўйича баҳолаш мумкин эмас\nЖуда тез-тез: қонни суюлиши туфайли гематокритнинг ва оқсилнинг плазмадаги концентрациясини пасайиши.\nТез-тез (юборилган дозага боғлиқ): гидроксиэтилкрахмалнинг нисбатан юқори дозалари ивиш омилларининг концентрациясини пасайишига олиб келади ва, шундай қилиб, қоннинг ивишига таъсир қилиши мумкин. Қон кетишини вақти узайиши мумкин.\nНомаълум: жигарни шикастланиши\nБаъзида: гидроксиэтилкрахмални давомли қўллаш шиддатли қичишиш чақириши мумкин, у даволаш тугатилиши билан пайдо бўлиши, бир неча ойлар давом этиши ва жуда нохуш туйғулар чақириши мумкин.\nТекширишнинг қўшимча усулларини натижалари\nЖуда тез-тез: Рефортан® N препарати инфузиясидан кейин амилазанинг зардобдаги даражаси аҳамиятли ошади.\nБунга меъда ости безининг касаллигини белгиси сифатида қараш керак эмас.\nГиперамилаземия “гидроксиэтилкрахмал-амилаза” мажмуасини ҳосил бўлиши билан боғлиқ, у буйраклар орқали ўта секин чиқарилади.\nКам ҳолларда: буйрак соҳасида оғриқ пайдо бўлишини кам ҳоллари ҳақида хабар берилган. Бундай ҳолларда инфузияни тўхтатиш, организмга суюқликни етарли киришини таъминлаш ва зардобдаги креатининнинг кўрсаткичларини синчиклаб назорат қилиш керак.\nНомаълум: буйракларни шикастланиши.\nГидроксиэтилкрахмалга анафилактоид реакцияларнинг алоҳида ҳоллари ҳақида хабар берилган (тез-тезлиги – инфузия бирлиги миқдорига қайта ҳисоблаганда – тахминан 0,085%). Кўпчилик ҳолларда бу реакциялар қусиш, ҳароратни енгил ошиши, совуқлик туйғуси, қичишиш ва эшакеми кўринишида бўлади. Жағ ости ва қулоқ олди сўлак безларини катталашиши, бош оғриғи ва мушак оғриқлари каби гриппоз характерга эга бўлган енгил симптомлар ва оёқларнинг периферик шишлари кузатилган.\nШок ва ҳаёт учун хавф туғдирувчи (баъзида ҳатто юрак фаолиятини ва нафасни тўхташигача) симптомлар билан бирга кечувчи ўзлаштираолмасликнинг оғир реакциялари ўта кам (тез-тезлиги – инфузия бирлиги миқдорига қайта ҳисоблаганда – тахминан 0,006%).\nЎзлаштираолмаслик реакцияси пайдо бўлганида инфузияни дарҳол тўхтатиш билан бир вақтда умумий қабул қилинган шошилинч ёрдам чораларини кўриш керак.\nАнафилаксия симптомлари бир неча минут давомида пайдо бўлиши мумкин. Хавотирлик чақирувчи симптомлар кучли қичишиш ва терини қизариши (бирдан юзга, бўйинга қонни оқиб келиши) ҳисобланади. Баъзида пациент бўғилиш ҳис қилади ва унда томоқда қумоқ туйғуси пайдо бўлади. Кейинги босқич учун кўнгил айниши ва қоринда спазмлар, шунингдек тахикардия ва қон босимини тушиши характерли, бу хушдан кетишга, хатто нафас ва қон айланишини тўхташигача олиб келиши мумкин.\nСўнгра: хажмни тўлдириш, вена ичига .\nПациентлар жадал даволаш бўлими/палатаси шароитларида кузатув остида бўлишлари керак, кейинги даволаш чоралари пациентнинг ҳолатига боғлиқ.\nБирор-бир ножўя таъсирлар пайдо бўлганида шифокор ёки дорихона ходимига мурожаат қилинг. Бу барча кутилиши мумкин бўлган ножўя таъсирларга, шу жумладан мазкур илова-варақада баён қилинмаган ножўя таъсирларга ҳам тааллуқлидир. Сиз шунингдек ножўя таъсирлар тўғрисида бевосита «Берлин–Хеми АГ» компаниясининг Ўзбекистондаги ваколатхонасига Тошкент шаҳри, 100031, Афросиёб кўчаси, 12«А»-уй (бизнес-маркази) манзили бўйича хабар беришингиз мумкин. Ножўя таъсирлар ҳақида хабар берган ҳолда Сиз мазкур дори препаратининг хавфсизлиги тўғрисида кўп ахборотни тўплашга ёрдам беришингиз мумкин.\nТаъсир этувчи моддага ёки ёрдамчи моддалардан биронтасига юқори сезувчанлик\nБуйрак фаолиятини бузилиши ёки ўринбосар буйрак терапияси\nЖадал даволаш бўлимида бўлган ўта оғир ҳолатдаги сепсисли ва куйган пациентлар\nОғир гиперхлоремия ёки оғир гипернатриемия\nҲомиладорлик, 1-чи уч ойлиги. Ҳомиладорликнинг бошқа муддатларида фақат ҳаётий кўрсатмалар бўйича қўллаш мумкин.\nЖарроҳлик аралашувлар ва травмалар:\nЖарроҳлик аралашувларга дучор бўлган пациентларда, ёки жароҳатлари бўлган пациентларда узоқ муддатли асоратларга нисбатан хавфсизлиги бўйича аниқ маълумотлар етарли эмас. Даволашдан кутиладиган фойда, қўллашнинг узоқ муддатли давридаги хавфсизлигига нисбатан ноаниқлигини эътиборга олиб, синчиклаб баҳоланган бўлиши керак. Даволашнинг бошқа мумкин бўлган имкониятлари ҳисобга олиниши керак.\nГЭК ёрдамида ҳажмни ўрнини тўлдиришга кўрсатмаларни синчиклаб аниқлаш керак. Ҳажм ва дозани назорат қилиш учун, гемодинамикани кузатиш талаб қилинади.\nДоимо ҳажмни ҳаддан ташқари юкланишидан сақланиш керак, у доза ошириб юборилганида ёки ҳаддан зиёд тез юборилганида кузатилиши мумкин. Айниқса ўпка ва юрак-томир патологияси бўлган пациентларда, дозани синчиклаб тўғрилаш керак.\nПлазмада электролитларнинг концентрациясини, организмдаги суюқлик миқдорини ва буйрак фаолиятини синчиклаб назорат қилиш тавсия этилади. Организмга етарли миқдорда суюқлик тушиши таъминланган бўлиши керак.\nБуйрак фаолиятини бузилиши бўлган ёки буйрак касаллигини ўринбосар даволашини қабул қилаётган пациентлар:\nГЭК препаратларини буйрак фаолиятини бузилиши бўлган ёки буйрак касаллигини ўринбосар даволашини қабул қилаётган пациентларда қўллаш мумкин эмас. ГЭК ни қўллаш буйрак томонидан бузилишларнинг биринчи белгиларида тўхтатилиши керак. ГЭК юборилганидан кейин хатто 90 кунгача буйрак касаллигини ўринбосар даволашига юқори эҳтиёж ҳақида хабар берилган. Буйрак фаолиятини камида 90 кун давомида мониторинг қилиш тавсия этилади.\nТакрорий буюриш холида қоннинг ивиш кўрсаткичларини синчиклаб назорат қилиш керак. Коагулопатиянинг биринчи белгиларида ГЭК ни қўллашни тўхтатиш керак.\nГиперволемия чақирган юрак-қон томир ва буйрак томонидан асоратларни олдини олиш учун, кекса пациентларда, уларда юрак етишмовчилиги ва буйрак шикастланиши мавжудлигини эҳтимоли кўпроқлиги учун, даволаш вақтида синчков назорат ва дозани эҳтиёткорлик билан тўғрилаш керак.\nГЭК эритмалари қўлланганидан кейин, альфа-амилазанинг даражасини ўтувчан ошиши ривожланиши мумкин. Бу меъда ости безини шикастланишининг белгиси сифатида қаралмаслиги керак.\nҲомиладорлик вақтида ГЭК ни қўллашнинг хавфсизлиги ўрганилмаган.\nИнфузион эритмани ҳомиладор аёлларда, биринчи навбатда ҳомиладорликнинг эрта босқичларида, даволовчи шифокорнинг фикри бўйича потенциал фойда, препаратни қўллашдан мумкин бўлган хавфдан юқори бўлган холлардан ташқари, қўллаш тавсия этилмайди.\nГЭК ни она сутига ўтиши ҳақида маълумотлар йўқлиги туфайли, эмизувчи оналарга бу препаратни буюришда эҳтиёткорлик кўрсатиш керак.\nДозани ўткир ошириб юборилишининг асосий хавфи суюқликнинг ҳажми билан қон айланиш тизимини юкланишидан иборат. Бундай ҳолда дарҳол инфузияни тўхтатиш ва диуретикларни буюриш мумкин. Доза ошириб юборилган ҳолда қон кетишини юқори эҳтимоли истисно қилинмайди.\nЭтикетка билан таъминланган ва тешиш учун тиқин ва пластик ва алюминийли мажмуавий қалпоқча билан беркитилган тиниқ шиша инфузион флакон ёки пайвандланган евроқалпоқчали полиэтилен «bottle pack» флакон.\nОригинал ўрамида қуйидагилар сақланади:\nСавдода ҳамма ўлчамли ўрамлар бўлмаслиги мумкин.\nБеркитилган флаконда сақланаётган дори препаратининг яроқлилик муддати 3 йилни ташкил қилади.\nЎрамида кўрсатилган яроқлилик муддати ўтгач, ушбу дори препаратини ишлатиш мумкин эмас.\nПрепаратни утилизация қилиш учун эҳтиёт чоралари\nШикастланмаган ўрамлардаги тиниқ, рангсиз ёки бироз сарғиш рангли эритмалар қўлланилсин.\nФақат бир марталик қўллаш учун.\nИнфузион ўрамларни очилгандан сўнг тезда ишлатиб юбориш лозим.\nПрепаратли очилган флаконни ҳеч қандай шароитларда кейинги инфузияни ўтказиш мақсадида сақлаш мумкин эмас.\nРефортан®N фақат шифокор рецепти бўйича берилади.


New York Times: "Ўзбеклар кураш спортини ривожлантиряптилар" - BBC News O'zbek\nNew York Times: "Ўзбеклар кураш спортини ривожлантиряптилар"\nNew York Times газетаси "Ўзбек муҳожирлари Нью Йоркдаги ўрта мактабларда кураш тўгаракларига янги куч бахш этмоқда" сарлавҳали мақола чоп қилган.\nУнда айтилишича, Brooklyn International School мактабида жами 350 ўқувчи бўлиб, уларнинг 20 таси ўзбеклардир ҳамда уларнинг 10 таси кураш тўгарагида иштирок этади.\nЎзбекистондан кўп сонли муҳожирларнинг оқиб келиши "кураш спортига янги ҳаёт бахш этди," дейди George Hero, Midwood High School мактабининг кураш тўгараги устози. Мазкур мактабда 52 курашчи мавжуд бўлса, уларнинг 12 нафари ўзбек ўғлони экан.\nСўнгги беш йилда шаҳарда ўзбекларнинг сони ошиши билан кураш спорти ҳам жонланди.\n"Ўзбеклар оқими катта ғайрат ва куч ато этиб, спортни янада жонлантирди," дейди Ken Bigley, Publich School Athletic League ташкилотининг назоратчиси.\nBrooklindagi Lafayette High School мактабидаги кураш тўгарагидаги, "жами 22 болакайдан 15 нафари ўзбекистонлик," дейди тренер Michael Granelli. "Уларнинг ҳаммаси фақат кураш билан шуғулланишни хоҳлашади," деб қўшиб қўйди у.\nМақолада Ўзбекистонда кураш спорти ривожлангани, ҳамда Ўзбекистоннинг Олимпиада ўйинларидаги медалларининг асосий қисми курашга тўғри келишига алоҳида урғу берилади.\nУндан ташқари, 2013 йилдаги статистика бўйича, Нью Йоркда ўзбекларнинг сони 23 минг атрофида.\nЛекин бу сон тўғри бўлмаса керак, дейди "Ватандош" Ўзбекистон-Америка Федерациясининг президенти Фарҳод Султон. Унга кўра, бу сон 50000 атрофида бўлиши керак. Чунки ўзбеклар болажон бўлгани туфайли, бу муддат ичида АҚШдаги ўзбеклар оиласида анча-мунча фарзанд туғилган.\nBrooklyn International тренири Ben Walsh шундай дейди: "Ўзбек болалар аввали кураш билан шуғулланмаган бўлса ҳам, улар ўта чидамли. Чунки улар бошқа спорт турларида анча тобланганлар - масалан, бокс, дзюдо ёки қўл жанги саънати".\nNew Utrechtлик узтоз Chris Friedrichнинг сўзлашича, ўзбеклар янги услубга тез мослашиб кетишади. Уларнинг кураш олдидан баданни қизитиш услиби ҳам ўзгача. Бошқа маҳаллий болалар қилолмайдиган нарсаларни қилишади. Масалан, ўз таналарига қаттиқ зарбалар бериб, танани қиздиришади, ҳамда акробатик салтоларни амалга оширишади. Бу уларга ўз таналарини тўлиқ назорат қилишга ёрдам беради.\n"Улар менинг тренерлик услубимга ҳам ўз ижобий таъсирларини кўрсатишди," дейди у.\nMidwoodлик устоз Heroнинг сўзларига кўра, кураш ўзбекларга маҳаллий шароитга кўникиб кетиш ва инглиз тилини ўрганишда асқотмоқда. Чунки улар бу тўгаракда дўстлар орттиради.\nЖурналист билам суҳбатда, Америкага 2009 йил кўчиб келган ўзбекистонлик Ҳасан шундай дейди: "Бу оилавий бир нарса. Менинг амакиваччам курашчи. Ундан ташқари, додам ҳам Ўзбекистонда курашчи бўлган".\n"Менинг дадам ҳам ўз юртида кураш спорти билан шуғулланган. Бизнинг юрт одамлари кураш учун яралган," дейди Нью Йоркка 2010 йил муҳожирлик қилган Жаҳонгир.\nМақоланинг инглизча тўлиқ матнини шу ерда ўқиш мумкин.


«Милан» ҳайрон қолдиришда давом этмоқда. Навбатдаги «топ» трансфер - Zamin.uz\n09:25 / 13.07.2017\n«Милан» ҳайрон қолдиришда давом этмоқда. Навбатдаги «топ» трансфер\nҚайд этиш керакки, у ёзги трансферларда энг талабгир футболчилардан бири бўлиб турибди. Унга «Манчестер Сити», «Реал» ва «Челси» клубларидан жиддий қизиқишлар мавжуд. «Замин» янгиликларини «Вконтакти»да кузатиб боринг\n11-11-2019, 09:45, Спорт\nИбрагимович "Милан"га ўтишга розилик билдирди\n23-11-2018, 21:05, Спорт\nБугун "Милан" - "Ювентус" ўйини бўлади, ушбу баҳс учун тахминий таркиб қандай?\n11-11-2018, 17:13, Спорт\n10-05-2018, 09:41, Спорт\n11-03-2017, 08:21, Спорт\n24-12-2016, 11:13, Спорт


Ватан ичидаги кимдир? « O'zbekiston ERK Demokratik Partiyasi\nВатан ичидаги кимдир?\n29 September 2012 - 10:42\nИнсонга ҳар доим нимадир кам, нимадир етишмайди. Унда ҳамма нарса бор: уй, машина, иш, яна банкда бир икки сўм пули. Энг асосийси соғлик-ку…, бу ҳам унда бор, шукур, шукур, ўзингга минг қатла шукур.\nЛекин у шу сўзларни айта туриб, яна нималарнидир режалаштиради, жим, борига шукур қилолмайди, зеро инсон ҳайвонмаски, еб-еб тўйиб уйқуга кетса, асло. У ҳар доим эрта билан яшайди, яна нималарнидир қилиши керак. Мана шу “ Нималарнидир қилишга” келганда эса, йўллар айрилиб кетаверади. Бу ерда умуман ҳар хил одамни учратасиз, кимдир уй солиши керак, кимдадир пул қайғуси, яна кимдир эса ўғил уйлантириши ёки қиз чиқариши керак, умуман бунинг ҳаммаси пулга ва яна ўша лаънати иқтисодга бориб тақалаверади.\nҲамма тирикчилик билан овора, ҳамма бугунини, бугун яшаб туриб, эртанги ҳаётини ўйлаб, уйқуга кетади ва яна ўша бугуннинг елкамиздан тоғ-тоғ бўлиб босиб турган ташвишлари билан бирга уйғонади. Лекин бугун ҳеч ким ватан ҳақида ўйлармикан, унга озгина фойда келтириш, унинг мушкулини озгина енгиллаштириш, ҳаётнинг ҳамма ташвишларини елкадан бир зумга ағдариб, у учун бир нарса қилиш. Ҳар доим миямда бир фикр чарх уради “ Мен Ватан учун нима қилдим?”.\nШу саволни ҳар доим ўзимга-ўзим кўп маротаба бераман, аммо ҳеч ҳам жавоб тополмайман, топганим ҳам фақат ва фақат ўзим учун қилганларим бўлиб чиқаверади, (бир ярим йиллик ҳарбий ҳизматимни айтмаганда) умрим саҳифаларини эса шошилганча яна ва яна варақлайвераман-варақлайвераман-варақлайвераман.\nБугунки, ўзга бир элдаман бу ерда ҳамма нарсам етарли, ҳамма нарса бор, аммо ортимга назар ташласам, Ҳалқим учун ҳеч нарса қилмабман.\nБалки менинг ҳаётим энди бошланаётгандир, аммо, нега энди 30 га кириб қолдим ахир, умримнинг учдан бирини балким яшадим. Мен эса бугун Университет кутубхонасида бир уюм китобларга кўмилиб ўтириб, Марказий Осиё ҳақида докторлик диссерациямни ёзаман. Туриб-туриб жаҳлим чиқиб кетади, юқоридаги ўйлар таъсири менга тинчлик бермайди, ёзаётган ишим қуруқ сафсатадек кўринади гўё, шу диссертация ишимни ёзаётиб, ўзимни ёмон кўриб кетаман, клавиатура устида югураётган қўлларни эса чопиб ташлагим келади.\nТашқарига чиқаман, кун бугун булутли, шивалаб ёмғир ёғади, олтин япроқларда рангланаётган Германия кузи. Секин телефон рақамларини тераман, чўзиб-чўзиб гудок жаранглайди.\n– Домла, ассалому алайкум бу мен Асрорман Элмуродов Ўзбекистонлик талабангиз.\n– Асрор Элмуродов қайсиниси? Менда улар иккита, бири Калининграддагиси, иккинчиси эса Геманиядагиси.\n– Домла мен ўша иккаласи ҳам ман.\nГўшак ортидан узун ва самимий кулгу овози эшитилади. Бу инсон менинг устозим ва бугун отамдек бўлиб қолган, бир вақтлар Европа Иттифоқи бош адвокати лавозимида ишлаб келган, бутун бир умрини адвокатликка бағишлаб, Европа Иттифоқининг мана-ман деган ҳуқуқий масалаларини ва ҳалқаро ҳамжамиятнинг Европа Иттифоқи билан бўлган чигалликларини ечган ва узоқ йиллар шу соҳанинг мутахасиси бўлиб ишлаб келган ва бугун кексайиб, қарилик гаштини сураётган бир инсон. Мана анча кексайибдики, ҳар гал телефон қилсам ҳазил билан қаршилайди, бу гал ҳам ўша аънанасига содиқ қолди.\n– Э ҳа, шундай дегин, хўш-хўш, ўртоқ Элмуродов, ишлар қалай?\n– Домла, расмиятчиликни қўйсангиз-чи.\nЎзимча ўпкалаган бўламан. Аслида Брюсселга бугунгидек сиқилб кетсам, телефон қиламан, устоз билан гаплашиб, пича ҳамма нарсадан чалғийман.\n– Майли, майли хўш ахволларинг яхшими, умуман анча бўлди кўришмаганимизга.\nҲақиқатда охирги маротаба бундан бир йил олдин Белгияга, Брюсселга (домлам ўша ерда яшайди) ҳалқаро семинарга борганимда учрашгандик, ўшанга ҳам бир йил бўлдими, вақт бунча тез ўтмаса.\n– Умуман, нима десам экан, ҳозир “ Сизни соғиндим, домла, шунга телефон қилдим” десам “ Наҳотки ўзбек, бир немисни ҳам соғинар экан-да “ деб ишонмайсиз, унда кўра шунчаки сиздан ҳол-аҳвол сўраб қўяй, дедим, десам, ишонасиз менимча.\nГўшак ортидан кулгу овози эшитилади.\n– Ҳа, ўғлим, сен мени ўзимдан-да яхши биладиганга ўхшаб қолдинг, хўш ишлар қалай, ўқишларинг жойидами?\n– Рахмат домла, ҳаммаси кўнгилдагидек, фақат охирги вақтларда бироз чарчагандекман.\n– Нега энди сенинг ёшингда чарчаш? Бу умуман баҳонамас, хўш нимадандир муаммоинг борми, ўғлим, мени биласан, мен ҳар доим сендан ёрдамимни аямаганман.\n– Менда-ку муаммо йўқ, домла, аммо бу муаммо меникимас, десам ҳам нотўғри бўлади, умуман сиздан маслаҳат олмоқчи эдим.\n– Биласиз, мен Ўзбекистонданман ўша ерда туғилдим, ўсдим, тарбия олдим. Бугун эса ўша мен туғилиб ўсган мамлакат катта муаммога юз тутиб турибди. Бу сув муаммоси, биласиз, Ўзбекистон сувни асосан қўшни Қирғизистон ва Тожикистондан олади, бу давлатлар эса бугун жуда камбағал бўлиб ўз иқтисодини кўтариш йўлларини ўйламоқда, шу сабаб ҳозирда бу мамлакатларда электр энергияси ГЭСлари қурилиш ишлари олиб борилаяпти, бу эса бугун шундоғам Орол муаммоси билан курашаётган Ўзбекистонга яна бир катта зарбадир. Менинг Ҳалқим доимо сув билан тирик, унинг еган нони доимо ердан, у ҳеч қачон меҳнатдан қочмаган, аммо сувсиз у бу қақраган ерда ҳеч нарса ундира олмайди. Бу эса неча минглаб одамлар очарчилиги ва қимматчиликга сабаб бўлади. Ўзбекистон бюджетининг ҳам асосини айнан қишлоқ ҳўжалигидан олган даромад ташкил этади. Балки эшитгандирсиз, бу масала бир неча бор Европа комиссиясида ҳам кўрилди.\n– Демак ватан ташвиши сени бугун ўйлантираяпти?\n– Бу адолатдан эмас ахир, домла, ўз иқтисодини кўтариш учун бошқа бир ҳалқни хонавайрон қилиш. Сиз кўп йиллар ҳуқуқий масалалар бўйича ишлаб келгансиз, нахотки бу давлатлар бу нарсаларга ҳақли бўлсалар.\n– Мен ҳам бу муаммо ҳақида эшитгандим. Аввало сенга шуни айтишим мумкинки давлатлар ўртасида сув олди-бердиси билан боғлиқ ҳалқаро шартнома бор, бу шартнома бугун ҳамма давлатларга тааллуқлидир. Мен ҳозир билмайман Ўзбекистон Қирғизистондан ва Тожикистондан аввал қанча миқдорда сув олган, ҳозир қанча олади ва бу айтаётганларинг ГЭСлар қурилган тақдирда қанча сув олади. Агар бу давлатлар бу иншоотларни қуриш орқали Ўзбекистонга берилажак сув миқдорини шартномадагидан камайтирса, унда Ўзбекистон ҳукумати бу масалада Ҳалқаро судга мурожаат этиши мумкин.\n– Аммо яна ҳам ёмони бу ГЭС ларнинг бугун сейсмик актив зоналарда қурилаётганлиги яъни ўша ерда бирор бир зилзила рўй берган тақдирда бутун бир шаҳарлар ва минг-минглаб одамлар сув остида қолиб кетади.\n– Ҳа, бу энди яна-ям жиддий масала. Эшитишимча, ҳозирда бу масалада Ҳалқаро комиссия текширув олиб бораяпти ва унинг жавобини кутиш керак, аммо бу масалага Қирғизистонда Россиянинг ҳам аралашуви бу чигалликни яна ҳам мураккаблаштиради яни бугун минтақа фаол геополитик манфаатлар тўқнашаётган зоналардан биридир.\n– Ўйлагандимки, бу муаммонинг яна бир бошқа ечими бордир балки, сиз бу муаммони Европа судида кўтариб чиқарсиз, негаки бу ерда менинг бутун бир Ҳалқим манфаати ётибди.\n– Асроржон, ўғлим, бу яхши, сен бугун ўз Ҳалқингга ёрдам бермоқчи бўлаётганлигинг, мен сенга очиқ айтаман, бу нарса менинг қўлимдан келади, бугун бу масалани Европа судигача ёки Ҳалқаро судгача олиб чиқиш. Аммо билгинки, бу билан муаммо осонгина ечилиб қолмайди, бунга узоқ ва машаққатли меҳнат, бошқа томондан эса бу иш билан битта адвокат эмас, балки бутун бир Адвокатлар гуруҳи шуғулланади ва уларнинг ҳизмат ҳаққи. Бундан ташқари, бу масала Европа учун бугун янгилик эмас, улар бу муаммо билан аллақачон таниш.\n– Демак бу уринишлар ҳаммаси бефойдами?\n– Йўқ, нега энди, аввало ҳалқаро комиссия қарорини кутиш керак, ундан сўнг эса вазиятга қараб иш тутиш керак бўлади. Ваҳоланки, шошма-шошарлик умуман тўғри эмас. Мен сенга ҳар доим кучли бўлиш кераклигини ўргатдим, Европа ва Ҳалқаро ҳуқуқ меъёрлари ва уларнинг жамиятга таъсири ҳақида таҳсил бердим, ўқитдим. Аммо шуни ҳам эсингдан чиқармаки, сен бугун ўз Ҳалқинг манфаатини кўзлаяпсан, аммо давлатлар ўртасидаги муносабатларни ҳам зинҳор эсингдан чиқмасин, балки битта Ҳалқ келажаги нафақат унинг ўзига, балки унинг ўз қўшнилари билан бўлган алоқаларига, ҳамда бошқа давлатлар билан муносабатларига ҳам узвий боғлиқдир. Бу сув муаммоси эса бугун бу Ҳалқнинг келажагига ва шу билан бирга унинг яхши қўшничилик алоқаларига ҳам путур етказмаслиги керак.\nБиз яна кўп-кўп гаплашдик бошқа шахсий масалалар ёки домлам қизиқадиган эски гиламлар коллекцияси ҳақида, аммо бир нарса ҳаёлимдан кетмади, бу яна ўша сув муаммоси ва унинг ечими. Мен бу муаммони бугун ўзимча ечишга уриниб кўрдим ва бундан кейин ҳам бундан тўхтамайман. Бу масала келажакда Европа ҳамжамиятига олиб чиқилиши керакдир, олиб чиқаман, балки Ҳалқаро суд бу ишни кўриб чиқар, бунга-да ҳаракат қиламан, бундан мени ҳеч ким ва ҳеч нарса тўхтата олмайди, зеро инсон бу дунёга бойлик тўплаш ёхуд қорин тўйғазиш учун келмаган, ваҳоланки, у ҳар доим ўзи учун муқаддас бўлган, санаган ватани, Ҳалқи учун ҳар доим туриб бермоғи керак. Ўйлайманки бугунги ўзбек ёшлари ҳам мен билан бирга ҳамфикрдирлар.


IN-GRIPP – Nova Pharm\nПрепаратнинг савдо номи: Ин-грипп.\nТаъсир этувчи моддалар (ҲПН): Парацетамол, хлорфенирамин малеати, сувсиз кофеин, фенилэфрин гидрохлориди.\nфаол моддалар: парацетамол – 500 мг, хлорфенирамин малеати – 2,1 мг, сувсиз кофеин- 15 мг, фенилэфрин гидрохлориди- 5 мг.\nЁрдамчи моддалар: крахмал, лактоза, желатин, ПВПК-30, натрий метилпарабен, натрий пропилпарабен, магний стеарати, тальк, натрий крахмал гликолати, сув.\nТаърифи: Чўзилган икки ёқлама қавариқ, бир томонида бўлувчи чизиғи ва бошқа томони силлиқ бўлган оқ рангли таблеткалар.\nЧиқарилиш шакли: Таблеткалар. Бирламчи ўрам 10 таблеткадан блистерда.\nИккиламчи ўрам 1 блистер қўллаш бўйича йўриқномаси билан бирга картон қутида.\nСақлаш шароити: Қуруқ, ёруғликдан ҳимояланган жойда, 25°С дан юқори бўлмаган ҳароратда сақлансин.\nДорихоналардан бериш тартиби Рецептсиз.\nМажмуавий препарат. Препаратнинг таъсири уни ташкил қилувчи компонентларининг ҳусусиятига боғлиқ.\nПарацетамол оғриқ қолдирувчи ва иситмани туширувчи таъсир кўрсатади. Таъсир механизми простагландинларнинг (ПГ) синтезини, циклооксигеназа ферментининг иккала шаклини (ЦОГ-1 ва ЦОГ-2) блоклаш йўли билан ингибирланиши билан боғлиқ. Асосан марказий нерв тизимида таъсир қилиб, оғриқ ва терморегуляция марказларига таъсир кўрсатади. Периферик тўқималарда ҳужайра пероксидазалари парацетамолнинг ЦОГ га бўлган таъсирини нейтраллаштиради, бу яллиғланишга қарши самарасини деярли тўлиқ йўқлигини тушунтиради. Унда меъда-ичак йўлларининг шиллиқ қаватига ва сув-туз алмашинувига (Na+ ионларини ва сувни тутилиши) салбий таъсирини йўқлиги, бундай тўқималарда ПГ синтезига бўлган блокловчи таъсирнинг йўқлиги билан боғлиқ.\nКофеин марказий нерв тизимига тўғридан-тўғри қўзғатувчи таъсир кўрсатади: бош мия пўстлоғида, нафас ва қон томирларини ҳаракатлантирувчи марказларда қўзғалиш жараёнларини бошқаради ва кучайтиради, мусбат шартли рефлексларни ва ҳаракат фаоллигини фаоллаштиради. Руҳий фаолиятни рағбатлантиради, ақлий ва жисмоний меҳнат қобилиятини оширади, реакция вақтини қисқартиради. Қабул қилингандан кейин тетиклик пайдо бўлади, толиқиш ва уйқучанлик вақтинчалик бартараф бўлади ёки камаяди. Нафасни, айниқса нафас марказини сусайиши фонида тезлашишини ва чуқурлашишини чақиради. Юрак-қон томир тизимига таъсир қилади: юрак қисқаришлари кучи ва сонини (айниқса катта дозаларда) оширади, артериал босимни, айниқса гипотензияда оширади. Бронхлар, ўт йўллари, скелет мушаклари, юрак ва буйрак қон томирларини кенгайтиради, қорин бўшлиғи аъзоларининг қон томирларини (айниқса улар кенгайганида) торайтиради. Тромбоцитлар агрегациясини пасайтиради. Асосан буйрак найчаларида электролитларни қайта сўрилишини камайиши туфайли, ўртача диуретик самарага эга. Меъда безлари секрециясини рағбатлантиради. Асосий модда алмашинувини оширади, гликогенолизни кучайтириб, гипергликемияни чақиради.\nХлофенирамин малеати Н1- гистамин рецепторларига антагонистик таъсир кўрсатади, шу йўл билан қуйидаги симптомларни: ринит, бурун битиши, кўзни қизариши ва ўта юқори сезувчанлигини енгиллаштиради.\nФенилэфрин гидрохлориди–адреномиметик, алфа-адренорецепторларга рағбатлантирувчи таъсир кўрсатиб, бурун шиллиқ қавати артериомаларини торайтиришини чақиради, ва шу йўл билан шишни ва шиллиқни бартараф этишига, ринорея ва бурун битишини камайишига ёрдам беради. Препарат умуман олганда, анальгетик, иситмани туширувчи, яллиғланишга қарши, умумий тонусни оширувчи, антигистамин таъсирларга эга.\nПарацетамол ичга қабул қилинганидан кейин парацетамол меъда-ичак йўлларининг юқори бўлимларида тез ва тўлиқ сўрилади. Қон плазмасидаги максимал концентрациясига (Сmax) 10-60 минут давомида эришилади. Қон плазмаси оқсиллари билан боғланиши 10% дан камни ташкил қилади. Организмнинг кўпчилик тўқималарида тез ва бир текис тақсимланади. Ярим чиқарилиш даври (Т1/2) 1-4 соатни ташкил қилади. Асосан жигарда глюкуронид билан конъюгацияланиш, сульфатлар билан конъюгацияланиш ва жигарнинг аралаш оксидазалари ва цитохром Р450 иштирокида оксидланиш йўли орқали метаболизмга учрайди.\nЖигарда ва буйракларда аралаш оксидазалар таъсирида жуда оз миқдорда ҳосил бўладиган ва одатда глютатион билан боғланиши йўли билан зарарсизлантириладиган, салбий таъсирга эга бўлган гидроксилланган метаболити – N-ацетил-р-бензохинонимин – парацетамолнинг дозаси ошириб юборилганда тўпланиши ва тўқималарни шикастланишини чақириши мумкин. Асосан буйрак орқали чиқарилади.\nКофеин ичакда яхши сўрилади, плазмадаги Т1/2 5-10 соатни ташкил қилади, буйраклар орқали метаболитлар кўринишида чиқарилади.\nХлорфенирамин малеати ичга қабул қилингандан кейин меъда-ичак йўлларидан секин ва тўлиқ сўрилади, Смах эришиш вақти 2,5 дан 6 соатгача. Биокираолишлик индекси тахминан 25% дан 50% гача. Препаратни катта қисми (70%) плазма оқсиллари билан боғланади. Асосан юмшоқ тўқималарда, шу жумладан марказий нерв тизимида ҳам тақсимланади. Унинг Т1/2 2 дан 43 соатгача ўзгаради ва таъсир давомийлиги 4 соатдан 6 соатгача. Модданинг катта қисми метаболизмга учрайди. Ўзгармаган қисми ва унинг метаболитлари сийдик билан, унча катта бўлмаган миқдори аҳлат билан чиқарилади.\nФенилэрин гидрохлориди перорал қабул қилингандан кейин унинг сўрилиши ўзгарувчан. Экстенсив тизим олди метаболизмига учрайди. Натижада тизимли биокираолишлиги бор йўғи 40% ни ташкил қилади, плазмадаги чўққи концентрациясига 1-2 соат давомида эришилади. Плазмадан ўртача ярим чиқарилиш даври 2-3 соатни ташкил қилади\nЮқори харорат, иситма, бош ва мушак оғриғи, тумов, бурун битиши билан кечувчи инфекцион яллиғланиш касалликларини (ЎРВИ, грипп) симптоматик даволаш.\nКатталарга ва 15 ёшдан катта ўсмирларга: 1 таблеткадан суткада 3 марта ёки шифокор кўрсатмаси бўйича қўлланади. Максимал суткалик доза -4 таблетка.\nШамоллаш касалликларини даволаш учун препаратни иложи борича эрта биринчи симптомлар пайдо бўлиши биланоқ дархол қабул қилишни бошлаган афзал. Препаратни ичга овқатдан кейин қабул қилган маъқул. Дозалар орасидаги интервал камида 4 соатни ташкил қилиши лозим. Буйрак етишмовчилиги бўлган пациентларда препаратни 8- соатли интервал билан бошлаш керак. Даволаш давомийлиги шахсий равишда белгиланади, ўртача 3-5 кунни ташкил қилади. Ушбу препаратни шифокор маслаҳатисиз 5 кундан кўп қўлламаслик тавсия қилинади. Агар яхшиланиш бўлмаса ёки янги симптомлар пайдо бўлса, шифокорга мурожаат қилиши керак.\nSymptomatic therapy of infectious and inflammatory diseases (SARS, influenza), accompanied by high temperature, fever, headache and muscle pain, runny nose, nasal congestion.\nAdults and adolescents over 15 years: 1 tablet 3 times a day or prescribed by a doctor.\nThe maximum daily dose – 4 tablets.\nFor the treatment of colds better start taking the drug as soon as possible, immediately after the first symptoms. The drug is taken by mouth, preferably after a meal. The interval between doses should be at least 4 hours. Patients with renal insufficiency drug is given every 8 hours. The duration of treatment is determined individually on average 3 – 5 days. It is recommended not to use this drug for more than 5 days without consulting a doctor. If there is no improvement or there are new symptoms should consult a doctor.\n– бош оғриғи, бош айланиши, уйқусизлик, асабийлашиш, юқори қўзғалувчанлик;\n– тромбоцитопения, лейкопения, агранулоцитоз, панцитопения;\n– юрак уришини тезлашиши, артериал босимни ошиши;\n– аллергик реакциялар (тери тошмаси, эшакеми, ангионевротик шиш);\n– оғизни қуриши;\nЯна қуйидагилар бўлиши мумкин:\n– кўнгил айниши, қусиш, эпигастрал оғриқ, диарея;\n– мидриаз, кўз ички босимини ошиши;\n– узоқ вақт дозани оширилганида гепатоксик ва нефротоксик таъсир кузатилиши мумкин.\nБарбитуратларни, тиришишга қарши воситаларни ва алкоголни препарат билан бир вақтда қўлланилиши гепатотоксик таъсир хавфини оширади. Ин-грипп қабул қилинганда Зидовуддиннинг фаоллиги пасайиши мумкин. Кофеин Ин-гриппнинг оғриқ қолдирувчи таъсирини кучайтиради. Препаратни алкогол ва бошқа МНТ фаолиятини сусайтирувчи воситалар (ухлатувчи, седатив препаратлар транквилизаторлар ва наркотик анальгетиклар) билан бир вақтда қўлланганда МНТ га бўлган сусайтирувчи таъсири кучайиши мумкин. Антихолинергик препаратлар ва трициклик антидепрессантлар билан бир вақтда қабул қилинганда уларнинг самаралари кучайиши мумкин.\nПрепаратнинг ганглиоблокловчи, адреноблокловчи воситаларни, раувольфия алкалоидлари ва метилдопа билан бир вақтда қабул қилинганда артериал гипертензия қайд этилади. Препаратни пробенецид билан бир вақтда қўлланганда, пробенецид парацетамолнинг плазмадаги концентрациясини ва уни чиқарилишини ўзгартириши мумкин. Холестирамин, циметидин, дисульфирам, перорал стероид контрацептивларни қабул қилинганда Ин-гриппни сўрилиши сусаяди.\nПрепаратни чиқарилиши чекувчиларда юқори.\nПрепаратни кекса ёшдаги ва ҳолсизланган беморларга, жигар ва буйрак фаолиятини бузилиши бўлган пациентларга эҳтиёткорлик билан буюрилади. Шифокор буюрган дозадан оширмаслик керак. Жиддий ножўя самаралар пайдо бўлганда препаратни бекор қилиш лозим.\nДаволаниш вақтида парацетамол сақловчи бошқа препаратларни алкоголли ичимликларни ва седатив воситаларни бир вақтда қўллаш мумкин эмас.\nУшбу препарат уйқучанлик ва диққатни пасайишини чиқариши мумкин, шунинг учун даволаниш даврида пациентлар транспорт воситаларини ёки машина механизмларни бошқармасликлари керак.\nСимптомлари: тери қопламаларини оқариши, анорексия кўнгил айниши, қусиш гепатонекроз (некрозни яққоллиги тўғридан –тўғри дозани ошириб юборилиш даражасига боғлиқ). Катталарда препаратнинг токсик таъсири парацетамолни 10-15 г дан юқори қабул қилгандан кейин юз бериши мумкин: “жигар” трансаминазалари фаоллигини ошиши, протромбин вақтини ошиши (қабул қилгандан 12-48 соатдан кейин), жигарни шикастланишини яққол клиник манзараси 1-6 кундан кейин намоён бўлади. Кам ҳолларда жигар фаолиятини бузилиши яшиндек тез ривожланади ва буйрак етишмовчилиги (интеретициал нефрит) билан асоратланиши мумкин.\nДаволаш: SN-гуруҳи донаторларини ва глутатион – метиониннинг ўтмишдошларини ва 12 соатдан кейин N-ацетилцистеинни юбориш керак. Қўшимча терапевтик тадбирларни ўтказишга зарурат, парацетамолни қондаги концентрациясига, шунингдек уни қабул қилгандан кейинги ўтган вақтга кўра аниқланади.\n– моноаминооксидаза (МАО) ингибиторларини бир вақтда қабул қилиш;\n– глаукома (кўз ички босимини ошиши);\n– простата безини хавфсиз гипертрофиясида сийишни бузилишлари;\n– юрак ритмини бузилиши, артериал гипертензия;\n– жигар фаолиятини яққол бузилишлари;\n– 15 ёшгача бўлган болаларда қўллаш мумкин эмас.


МУҲАББАТ ВА ЎЛИМ - “Китоб дунёси” газетаси сайти\nМУҲАББАТ ВА ЎЛИМ\n1100 марта кўрилган.\n— Раҳмат, азизам! Бугунга етар! Умуман, тугади, десам ҳам бўлади. Худо хоҳласа шу бугун тунда, тонгга қадар тугаллайман! Бир-иккита чизги ва бўёқ... шу билан иш тамом!\n— Эртага, азизам, эртага, — деди у қизга яқинлашма дегандек бош чайқар экан. — Ҳозир мени, хонамнинг устидан қулфлаб кет. Эртага эрталаб кел. Суратни олиб кетасан. Бу мендан тўйингга тўёна!\n— Азиз устоз! Қанақа тўй? Ахир, мен уни севмайман, бошқани севаман!\n— Агар менинг рози бўлишимни истасанг, унга тегасан!\n— Устоз, ахир, мен... сизни севаман!\n— Мен суратларимдан бошқасини тан олмайман!\n— Мен учун ёнимда бўлишингиз кифоя!\n— Бу телбалик! У келажакда буюк рассом бўлади!\n— Мен бугунги куним билан яшашни истасам-чи?\n— Айби камбағаллиги, қўли калталигими? Сурат учун оладиган пулларим сизларга ҳаммаси учун етиб, ортади. Ҳатто бахтли бўлишларингиз учун ҳам.\n— Бахт мен учун ёнингизда бўлиш...\n— Устоз, наҳот уни тугатсангиз?\n— Ҳа, азизам, у эртагаёқ тайёр бўлади!\n— Уни бир бора кўриш учун...\n— Эртага! Эрталаб! Хайр!\nҚиз хомуш бош эгганича хонани тарк этди. Эшик ортидан қулфланиши билан у ишга киришди...\nТонгнинг илк нурлари деразадан елкаси оша мўралаб, тобора жонланиб бораётган суратдаги бўёқларда ёлқинланиб, жилвалана бошлаганда ҳам ишдан тўхтамаган эди. Гўё аввали суратга бўйлаб, сўнгра қуйилаётган соя ортидан қолишни истамагандек жазавада, қаро терга ботиб чизишда давом этди. Тердан бутунлай ивиб кетган эгни-бошдаги бу одам эллик ёшлар атрофида бўлиб, патак, тароқ тегмаган бир-бирига туташиб кетган соч-сақоли орасида милтиллаётган икки кўзи телбавор йилтилларди.\nСуратда вайрон бўлган иморатлар, қонли тўқнашувлар, отишаётган, савашаётган оломон ва ҳарбийларнинг ҳолати акс эттирилган эди. Сурат марказида бир қўли билан қонга беланган одам — маҳбубини бағрига босган, иккинчи қўлини оломонни шафқатсиз ўққа тутаётган ҳарбийларга тўхтанг, дегандек кўтариб турган аёлнинг сурати чизилганди. Унинг бағридаги байроқни маҳкам тутган эркак аллақачон жон берганди. Бўйни аралаш елкаси тиғдан жароҳатланган жувон ҳам ҳийла ўзини орқага ташлаган, қулаётган бир алфозда эди. Ажабланарлиси, ҳарбийларнинг жароҳатлари қизил бўёқ билан бўрттирилган, ўқлардан илма-тешик бўлиб кетган инқилобчиларнинг очилиб қолган жароҳатларида эса қон излари кўринмасди. У бор кучини жувоннингнигоҳларига қаратган, нафрат, аламзадалик ва армон уфуриб турган қарашларини шакллантирмоқда эди.\nКеча-ю кундуз тинимсиз ҳаракат қилишига қарамай, юрагига жо бўлган мазкур суратни тугата олмасди. Суратга ҳамиша нимадир етишмасди. Унинг жонланишига, ўша дамдаги воқеликларнинг фожиасини, оломоннинг шовқинини рўй-рост очиб бера олиши учун унга чиндан ҳам нимадир етишмасди. Узоқ йиллар давомида суратни қайта ва қайта яратаверди, қониқмай устидан чизги тортаверди.\nУ ўзига тўқ, бадавлат хонадонда дунёга келган эди. Ўтган умри давомида бирор ишга қўл урмади, бўйи меҳнатга ёр бермади. Улфатчилик, зиёфат, базм ва аёллар билан бўладиган кўнгилхушликлардан бўшамасди. Аммо кейин ҳаммаси бирдан ўзгарди. Бунинг барчаси ўша, оммавий қотилликдан бироз ўтиб бошланди. Худбинлик, маишатпарастлик унинг қон-қонига сингиб кетганди. Йиллар давомида гоҳ жандармларнинг, гоҳ миршабларнинг қўлларидан қутқариб олавериб безган ота-она одам бўлар, деган умидда уни аскарликка юбориш керак, деган қарорга келишди.\nХудди шу воқеадан бир ой ўтиб, оломон қўзғолди. Ёрдамчи қўшин таркибида ҳаяжондан титраганича берилажак буйруқни кутиб турар экан, кўз олдида ярадорларнинг инграши, милтиқ ва тўп шовқини порох тутуни билан аралашиб кетиб, ҳақиқий жаҳаннам манзараси акс этганди. Қонлар тўкилар, жон олиб, жонлар бериларди.\nҚўзғолончиларнинг олдинги сафида жангга чорлаб турган байроқдор, унинг ёнидаги ноғора урувчи ва оломон ҳарбийлар томонидан узилаётган ўқлардан тутдек тўкилди, тошлоқ ердаги майсалар эрк истар инсонларнинг қони билан суғорилди. Илма-тешик бўлган ноғорасини қучганича қонга беланган ноғорачи қулади. Байроқдор эса ҳисобсиз ўқлардан қалқиб кетса-да, байроқни қўйиб юбормасди. Унинг матонатидан ҳарбийлар ҳам ҳайратга тушишди. Уларда илк бора ғанимларга нисбатан улкан ҳурмат билан бирга иккиланиш ҳисси уйғонди. Баъзи аскарлар милтиқлари учини ерга қилишди. Бу қўзғолончиларга хайрихоҳлик, отишдан бош тортиш белгиси эди.\nБир оз кутилса ёки сусткашликка йўл қўйилса, жанг қўзғолончиларга бой берилиши мумкин эди. Офицерлардан бири ўртага отилиб чиқди ва байроқдорга кетма-кет ўқ узди. Байроқдор ерга қулади. Офицер ёрдамчи гуруҳдаги аскарларни жангга бошлади. Бир томонда тиш-тирноғигача қуролланган, машқ кўрган ҳарбийлар, иккинчи томонда паншаха, болта, ўроқ ва калтаклар билан қуролланган оломон ҳам шовқин солишганича олдинга қалқди. Ҳарбийлар тўхтар, тиззалар, атрофни порох тутуни ва ёқимсиз ҳидга тўлдириб ўқ узишар, оломоннинг сафи дув тўкилар ва яна ҳар икки томон олдинга силжирди. Қонга ташна ўқлар визиллади; этлар пора бўлди, бошлар узилди, парчаланди, оёқ-қўллар сочилиб, қонлар дарё бўлиб оқди. У тўкилаётган беадоғ қонлардан карахт эди. Ўзи ҳам ўқ узди, ер тишлатди. Даҳшатли қирғин-баротдан сўнг жуда сийраклашиб қолган оломон пароканда бўлиб, қочишга тушди. Шунда ҳисобсиз жасадлар ичра байроқдорнинг жасадини қучиб турган оқ либосли, кўркам чеҳрали жувонга рўбару келишди. Жувон бақириб йиғлаганича қарғанди.\n— Қонхўрлар! Ўз биродарларингнинг ҳам қонини тўкасанларми? Илоё, сенларни ер ютсин! Балога гирифтор бўлларинг!\nУнинг наздида бу қарғиш тўкилган жами қонлардан ҳам оғир, залворли эди. Юрагини оғир бир юк келиб босганлигини туйди. Мўйлови эчкининг думидек дикрайган жингалак сочли офицер аёлнинг бўйни, елкаси аралаш қилич урди...\nАёл байроқдор устига жонсиз қулади. Шунда, шунда аёлнинг нигоҳидаги нафрат ва алам унинг нигоҳи орқали юрагига кўчганлигини, ботинида чидаб бўлмас изтироб ва оғриқ турганлигини туйди; ўзи билмаган ҳолда офицернинг бошига қараб пайдар-пай ўқ узди...\nШу он кураклари орасини тешиб ўтган даҳшатли оғриқни туйди, орқасига ўгирилишга ҳам мажоли бўлмай, ерга юз тубан қулади. Ва яна... бу сафар этни йириб, кўксини тешиб чиққан қўрғошин заҳрини ҳис қилди.\nКўзини очганда қоронғу бир уйда ётганини кўрди. Кўкси худди бировникидек, кўтариб, қимирлаб бўлмасди.\n— Қимирлама, аскар, қимирлама! — деган овоз эшитилди. — Жароҳатинг оғир!\nБир ой давомида даволанди. Ўзгарди. У ўша отишмада ўлган, мутлақо бошқа одам бўлиб дунёга келганди. Жисм ўзиники, аммо руҳ, қарашлар аввалги ғафлатдаги қарашлардан бегона, аммо жуда ёқимли, оғриқли ва ёниқ эди. Ярадор ётган кезлари унинг қалбида ҳаётга нисбатан қандайдир некбин, кўз илғамас, фақат туюш мумкин бўлган туйғу ситилиб кириб, руҳига жо бўлган эди.\nЎнгида ҳам, тушларида ҳам ўша, байроқдор ва унинг садоқатда тенги йўқ рафиқасининг, қонга беланган жанг манзараси турарди.\n— Чиз, — деди тушига кирган аёл унга. — Бизнинг эрк учун курашганларимизни, садоқат, матонат ва муҳаббатимизни абадиятга дохил қил!\nУ ўшанга қадар қўлига қалам олмаган, мусаввирлик нима эканлигини ҳатто англамасди ҳам.\n— Чиз, — деди яна тушига кирган аёл унга.\n— Бизнинг эрк учун курашганларимизни, садоқат, матонат ва муҳаббатимизни абадиятга дохил қил!\nУ нима қилишни, ишни нимадан бошлашни билмасди.\n— Чиз, — деди яна ва яна тушига кирган аёл унга. — Бизнинг эрк учун курашганларимизни, садоқат, матонат ва муҳаббатимизни абадиятга дохил қил!\nУ ўзи билмаган ҳолда чиза бошлади ва яратиқларидан ўзи ҳам ҳайратга тушарди.\n— Наҳот шуларни мен чизаётган бўлсам?\nКейин яратиқлари билан ўзгаларни ҳам ҳайратларга сола бошлади...\nСурат тайёр бўлди. Фақат бир бўёқ суратга жон бағишлаши мумкин эди. У буни билганди, англаб етганди, муҳими — тайёр эди.\n— Вақт етди! — деди у ва чап қўли томирини тилди. Қонни олдиндан тайёрлаб қўйилган махсус суюқлик аралаштирилган идишга тўкди. Аралаштирди ва суратга солди. Қўзғолончиларнинг, байроқдор ва унинг хотининингжароҳатига суркади. Улардан сал нарида, курагидан ўқ еган аскар — ўзининг жароҳати эса очиқлигича қолди.\nҲавога ҳам, булут-у ботаётган қуёш нурларига, ерга ҳам, милтиқ, учаётган ўқ, тутаётган порох, портлаётган бомбага ҳам шу бўёқдан суркади, суркайверди. Ҳар бир қўзғолончининг жароҳатига, қорачиқлардаги жанг манзараси аксига ҳам, ҳар бир буюмнинг соя изларига суркади. Майсалар, тош йўлаклар ва деворлар ҳам унинг қирмизи қонидан алвон-алвон бўлди.\nУ қонсираб, ҳолсизлана бошлади. Аввалига ҳаммаси аста-секин хиралашиб, бир муддат ҳеч нарса кўринмай қолди, кейин ўзини бироз ҳолсиз бўлса-да, жуда енгил ҳис қила бошлади...\nҚиз кириб келганида рассомнинг жонсиз танаси ерда чўзилиб ётар, пол ҳалқоб қон, деразадан тушиб турган ёруғлик чекинган, олам аҳлини ҳайратга солувчи буюк санъат асари эса ўзидан илоҳий жилва таратар, қизнинг кўз олдидаги суратда эса бутун воқелик жонланди; наъралар, ярадорлар инграши, жангга даъват этувчи ноғоралар товуши, ўқ ва тўп шовқинлари, портлашлар, порох, қон ҳиди, ҳамма-ҳаммасини рўйи-рост намоён бўлди. Ҳисобсиз жасадлар ичра байроқдорнинг жасадини қучиб турган оқ либосли, кўркам чеҳрали жувон бақириб йиғлаганича қарғангани эшитилди.\n— Қонхўрлар! Ўз биродарларингнинг ҳам қонини тўкасанларми? Илоё, сенларни ер ютсин! Балога гирифтор бўлларинг!..\nҚиз устози бошини қучганича ўксиб-ўксиб йиғлади, кейин суратни матога ўраб кўтарганича уйдан чиқиб кетди. Уни-да, суратни-да қайтиб ҳеч ким кўрмади...


Яқин танишимнинг тўрт фарзанди бор. Доим рўзғор ташвиши билан елиб-югуради. Бир қараса, қийналиб пул топган, яна бир қараса, бозор-ўчар қилган. У билан суҳбатлашиб қолган вақтларимда ҳасратларини эшитиб, юрагим оғрийди. Турмуш ўртоғининг ҳеч қаерда ишламаслиги, оиланинг моддий таъминоти учун умуман жон койитмаслигини айтиб, йиғлаб ҳам олади. Эрининг баъзи салбий одатларидан норозилиги шундоққина билиниб туради.\nБир куни унинг тоби қочганини эшитиб, ҳолидан хабар олгани бордим. Уч қизи ва ўғли анча дастёр бўлиб қолганини кўриб ҳавасим келди. Қизларининг бири дастурхон тузаган, яна бири томорқадаги экинларнинг тагини юмшатган. Бир пайт дарвозадан отаси кириб келди. Лекин бирортаси салом бермаса денг. Уй тўрида чўзилиб ётган ўғил ҳам жойидан қилт этмади. Уларнинг ҳаракатларидан отасига нисбатан қандай муносабатда эканини англаш мушкул эмасди. Оилада бундай муҳитнинг қарор топишида, назаримда, аёл кишининг ўрни жуда катта. Агар она фарзандларига отанинг ўрни, ҳурмати нақадар юксаклигини уқтириб тарбия қилмас экан, хонадонда тартиб-интизом, меҳр-оқибат ва отанинг ўрни бўлмаслиги аниқ.\nАгар муаммони юзага келтираётган сабабларни чуқурроқ таҳлил қилсак, бундай вазиятда оталар ҳам камчиликка йўл қўяётганидан кўз юмиб бўлмайди, албатта. Оила ва фарзандлари олдидаги масъулиятни тўла англаб етмаслик, уларни маънавий ва моддий жиҳатдан қўллаб-қувватламаслик натижасида ҳамма юк аёлнинг зиммасига тушиб қоляпти. Табиийки, рўзғорнинг қийинчиликларидан ҳориган аёл фарзандларининг тарбиясига вақт ажратиши мушкул. Баъзилар эса ўзининг турмуш ўртоғидан норози эканини болаларига ҳам айтиб, уларнинг отасига бўлган муносабатини ўзгартириб юборади.\nОтага нисбатан муносабатнинг ўзгаришига унинг фақатгина пул топмаслиги эмас, балки ишга муккасидан кетиши ҳам сабаб бўлар экан.\n— Болалигимда онам тез-тез отамдан норози бўлиб гапирарди, — дейди бир дугонам. — Отам катта идоранинг раҳбари бўлгани учун уйда кам бўлар, кўп вақтини ишда ўтказарди. Онам эса ишлагани етмагандек, уй-рўзғор, мол-ҳол ҳатто эркак киши қилиши керак бўлган юмушларни ҳам ўзи қилишга мажбур бўларди. Аввалига сабр билан чидади. Бора-бора эса ҳаётидан нолийдиган, отамнинг тинимсиз ишлашини, биз учун вақт ажратмаслиги ёқмаслигини ошкора айтадиган бўлди. Бир одам ҳақида фақат салбий фикрни эшитавериш кишининг унга муносабатини ҳам ўзгартирар экан. Ўша вақтларда онамга раҳмимиз келар, имкон қадар ёрдамлашишга ҳаракат қилардик. Аммо отам бизни яхши кўрмас экан, деган фикр ҳам қалбимизни ўртарди. Йиллар ўтиб, ўзим ҳам она бўлдим. Мана энди ўшанда онамнинг нотўғри йўл тутганини англаб етяпман. Агар оила тизгини эркакнинг қўлида бўлса, фарзандлар ҳам отадан ҳайиқиб, ўзини кўп ишлардан тийишини тушуниб етяпман. Бунинг учун эса аёл турмуш ўртоғининг фарзандлари олдидаги обрўсини ошириши керак экан.\nКўриниб турибдики, отанинг фарзанд олдида ҳурматга лойиқ инсон бўлиб гавдаланиши эркак билан бирга аёл зиммасига ҳам катта масъулият юклайди. Тўғри, ҳаёт мураккаб, турмушда ҳар турли кутилмаган ҳолатлар рўй бериши мумкин. Шундай вақтда ҳам фарзандларининг эртасини ўйлаган она жуда эҳтиёткор бўлиши зарур. Бизнинг ўзбек оналаримизга хос метин сабр-қаноат билан бу вазифани уддалаш мумкин.\nЧуст туманидаги 17-мактаб ўқитувчиси


16:29 / 04.12.2016\n«Манчестер Сити» жамоаси бош мураббийи Хосеп Гвардиола АПЛнинг 14-турида «Челси»га қарши кечган ўйиндан кейин рақиб жамоа футболчилари билан хайрлаша туриб, кўклар таркибидаги испаниялик футболчилар Сеск Фабрегас ва Сесар Аспиликуэтани кўрмаганга олди.\nФинал ҳуштаги янграганидан кейин Гвардиола майдонга чиққан ва ўз жамоаси футболчиларига ўйин учун миннатдорчилик билдириб, уларнинг қўлини сиқиб чиққан. Шу жойда бўлган Фабрегас ўзининг «Барселона»даги собиқ бош мураббийига қўл узатган, аммо Гвардиола намойишкорона уни менсимай ўтган. Шунингдек, бошқа бир испаниялик футболчи Аспиликуетанинг қўли ҳавода қолган. Уни хижолатда қолдирмаслик учун мезбонлар ҳимоячиси Александр Коларов унга қўл узатган.\nЭслатиб ўтамиз, ўйиннинг охирги дақиқасида Серхио Агуэро Давид Луис билан тўқнашгач, майдонда зиддият юзага келди. Футболчилар тўпланиб турганида аввалига Фабрегас Фернандиньонинг юзига шапатилади, бунга чидай олмаган бразилиялик футболчи Фабрегасни турта бошлади. Унинг ҳаракатларини кўриб қолган ҳакам Энтони Тэйлор эса испаниялик футболчини эмас, Фернандиньони жазолади - қизил карточка.


Пойтахтда Абиш Кекилбаевнинг 80 йиллиги нишонланяпти | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон пойтахтида халқ ёзувчиси Абиш Кекилбаевнинг 80 йиллик юбилейи нишонланяпти. Халқаро конференция иштирокчилари унинг қозоқ адабиёти, миллий мафкура ва маънавиятга таъсирини алоҳида кўрсатиб ўтди.\nАбиш Кекилбаев ўнлаб китоблар - романлар, қиссалар, ҳикоялар муаллифи бўлибгина қолмай, Шекспир, Чехов, Толстой асарларини она тилига ўгирган моҳир таржимон ҳам. У – кўпчилик тан олган адабий проза ва бадиий танқид билимдони. Устоз асарларини жаҳоннинг 13 тилида ўқиш мумкин.\nТаъкидлаш жоизки, жамоат ва сиёсат арбобининг юбилейига бағишланган тадбирлар йил охиригача мамлакатнинг барча қисмларида ўтказилади.\nҚРИМБЕК КУШЕРБАЕВ, ҚОЗОҒИСТОН РЕСПУБЛИКАСИ ДАВЛАТ КОТИБИ:\nУ кинода ҳам, театр санъатида ҳам, қозоқ драматургиясида ҳам ўз изини қолдирди. Қозоқ адабиётининг ривожланишига улкан ҳисса қўшди, бугунги авлодга улкан меросини қолдирди. Устознинг исмини бутун жаҳон танийди. Ва, албатта, халқимиз учун унинг ижоди беқиёс юксак аҳамиятга эга.\nСАУИТБЕК АБДРАХМАНОВ, ҚОЗОҒИСТОН РЕСПУБЛИКАСИ ПАРЛАМЕНТ МАЖИЛИСИ ДЕПУТАТИ:\nҲар жиҳатдан олиб қараганда у беназир инсон эди. Бир сўз билан айтганда, даҳо, дея олардик. Ва халқимиз устознинг юбилейи арафасида нақадар етуклигини намойиш этгани, буюк фарзандлари билан фахрланишини кўрсатганидан жуда хурсандман. Бундай инсонлар билан ифтихор туямиз ва уларни эъзозлаймиз.


Чегарани бузганлар Ворухга қочди\nҚирғизистон чегарачилари Тожикистоннинг Ворух анклавини ўраб олдилар.\nҚирғизистон чегараларини 14 октябр куни Тожикистон томонидан бузиб ўтган ва Ворух анклавига ўтиб кетгани айтилаётган номаълум қуролли гуруҳни йўқ қилиш борасида қирғиз ҳамда тожик чегарачилари қўшма амалиёт олиб бормоқдалар.\nҚирғизистон чегарачиларининг маълум қилишларича, айни пайтда Тожикистонга қарашли Ворух анклави қуролли кучлар томонидан ўраб олинган.\nНомаълум қуролли гуруҳни қидириш ишларига раҳбарлик қилаётган Боткен вилоятидаги чегарачилар қисми зобити Саиджон Эратовнинг “Озодлик” радиоси қирғиз хизматига маълум қилишича, қидирувдаги шахслар бундан авваллари ҳам Қирғизистон ҳудудига тез-тез ўтиб турган бўлишлари эҳтимолдан ҳоли эмас.\nСаиджон Эратов Қирғизистоннинг Боткен вилояти ҳудудидаги кам назорат қилинадиган тоғ сўқмоқларидан бирида одам яшаши учун барча шароитлари яратилган ғор ва ғор ичида дори-дармонлар топилганидан келиб чиқиб мана шундай хулоса қилаётганини айтган.\nИккинчидан эса, 14 октябр тунида Қирғизистон чегарасини 8 кишидан иборат қуролли гуруҳ бузиб ўтган. Бироқ 15 октябр куни Ворух анклавига қочган қуролли гуруҳ таркибида 14 киши бўлган.\nЧегарачилар шундан келиб чиққан ҳолда, “Қуролли гуруҳнинг қолган 6 аъзоси тоғдан топилган ғорда яшириниб юрган бўлиши мумкин”, деган тахминни ҳам олға сурмоқдалар.\nОператив маълумотларга кўра, қуролли гуруҳнинг барча аъзолари Тожикистон фуқароларидир.\nҚирғизистон томони айни пайтда Ворух анклави тожик қуролли кучлари ва милицияси томонидан текширилаётгани, қуролли гуруҳни қўлга олиш борасида қирғиз ҳамда тожик чегарачилари қўшма амалиёт ўтказаётганлари тўғрисида маълум қилган.\nБироқ 18 октябр куни “Озодлик” радиосининг Хўжанддаги мухбири билан сўзлашган Тожикистон чегара хизмати расмийси номаълум қуролли гуруҳ Ворух анклавига қочиб ўтгани тўғрисидаги маълумотларни рад этган эди.\nТожикистон Чегара хизмати матбуот маркази раҳбари Хушнуд Раҳматуллоевнинг айтишича, Тожикистон чегарасини ҳеч ким бузиб ўтмаган ва қуролли тўқнашувлар ҳам бўлмаган.\n- Қуролланган номаълум шахслар, айланма йўл орқали Тожикистоннинг Исфара туманидаги тоғли Ворух қишлоғига ўтиб кетганлиги ҳақидаги маълумотлар ҳақиқатдан йироқ. Чунки Қирғизистон томони ҳанузгача бу гуруҳ аъзоларини қўлга ололмаган ва улар ким эканлигини аниқламаган,- деди Хушнуд Раҳматуллоев.\n14 октябр куни соат 23 лар чамасида номаълум қуролли гуруҳ Тожикистон томонидан Қирғизистон чегарасини бузиб ўтган эди. Хабарларда айтилишича, чегарачилар ва қуролли гуруҳ ўртасида содир бўлган отишмада ҳар иккала тарафдан ҳам талофотлар бўлмаган.\nДастлабки маълумотларга кўра, қуролли гуруҳ аъзолари Тожикистон ҳуқуқ-тартибот тузилмалари таъқибидан қочиб Қирғизистон томонига ўтган ва жангари гуруҳларга алоқаси бўлмаган оддий жиноятчилардир.


Android Go тизимли MDC M200 смартфони Ўзбекистонда арзон нархда савдога чиқди! - Terabayt.Uz\nAndroid Go тизимли MDC M200 смартфони Ўзбекистонда арзон нархда савдога чиқди!\nMDC бренди бир неча русумлардаги ҳамёнбоп смартфонлари билан юртимиз бозорида ҳам танилиб улгурган. Унинг янги – М200 моделидаги девайси ҳам, ниҳоят, юртимиз бозорларига тақдим этилди.\nЎҚИНГ: MDC Nova Pro: металл корпусли арзон 4G-смартфон сотувга чиқди!\nMDC M200 смартфони, бундан аввалги моделлардан фарқли равишда, Android Go Edition платформасида ишлайди. Мазкур операцион тизим Android Oreo операцион тизими асосида яратилган бўлиб, оператив хотираси 1 Гб ва ундан кам бўлган бюджет смартфонларига мўлжалланган.\nМаълумотларга қараганда, бу платформа ўрнатилган хотиранинг Android Nougat версиясидан фарқли равишда тахминан ярмидан камроқ қисмини эгаллайди, бу эса, ўз навбатида доимий хотиранинг анчагина қисмидан фойдаланиш имкониятини беради. Android Go платформасида ишловчи қурилмаларда иловалар Android операцион тизимининг аввалги версияларига нисбатан 15 фоиз тезроқ очилади.\nЎҚИНГ: Хушхабар: кучсизроқ смартфонлар учун енгиллаштирилган Gmail Go чиқди\nMDC М200 смартфонига 4 ядроли MTK6580 чипи ўрнатилган бўлиб, тезкор хотираси 1, доимий хотираси эса 8 гигабайт ҳажмга эга. Унга яна қўшимча 64 ГБгача ҳажмли MicroSD форматли хотира картаси ўрнатиш мумкин. Ушбу смартфонда видео-контент кўриш, ижтимоий тармоқлар, қўнғироқлар, хабарлар, мусиқа каби талайгина кундалик вазифаларни бемалол бажарса бўлади.\nҚурилма диагоналига 5.45 дюймлик, 1440х720 пиксел аниқликдаги HD+ TFT LCD матрицали дисплей билан жиҳозланган. Экраннинг томонлар нисбати 16:9, у тўлиқ ламинация билан қопланган.\nMDC М200 ташқи дизайнига эътибор қаратсак, смартфон анча ихчам ва бежирим яратилган. Корпуснинг орқа томонида 5 мегапикселлик камера, LED-чақноқ ҳамда бармоқ изи сканери ўрнатилган. Олд томонига эса 2 мегапикселлик селфи-камера ўрнатилган. Смартфоннинг ўнг томонидан овоз баландлигини бошқариш тугмаси ва қувватни ўчириш тугмаси жой олган. Ишлаб чиқарувчи корпуснинг чап томонига яна бир тугма жойлаштирган, у орқали сиз ўзингизга зарур вазифани тезда ишга тушириш учун созлаб қўйишингиз мумкин.\nMDC М200 модели тилларанг ва қора корпусларда сотувга чиқиши кутилмоқда. Бренднинг бошқа маҳсулотлари сингари, унга ҳам бир йиллик расмий кафолат берилади.\n45 дюймлик экран, 1440х720 пиксел аниқлик даражаси билан (16:9);\n3 ГГц такт частотали, 4 ядроли Mediatek MTK6580 процессори;\n5 Мп асосий камера;\n2 Мп олд камера;\nАккумулятор ҳажми 2200 мА/с;\nЎзбекистондаги электротехника бозорларида MDC М200 смартфони 550 минг сўм атрофидаги нархда савдога қўйилган. Марҳамат, уни дўконлардан сўранг, қулай нархда харид қилинг ва пулингизни тежанг!\nЎҚИНГ: Terashop.uz’дан MDC смартфонларини харид қилинг – Ўзбекистон бўйлаб етказиб берилади! (2018 йил 2 октябрь)\n#андроид смартфон #нархлар #хабарлар #MDC #MDC М200


Intel Россия бозорини тарк этади\n6 Aprel 11:11 Ўзбекистон янгиликлари\nintel БОЗОР компьютер процессори РОССИЯ САНКЦИЯЛАР\nКомпьютер процессорларини ишлаб чиқарувчи Intel компанияси Россиядаги барча бизнес операцияларини тўхтатди.\nБу ҳақда Intel компанияси баёнотида маълум қилинди.\n«Intel Россиянинг Украинага қарши урушини қоралашда ва тезда тинчликка қайтишга чақиришда жаҳон ҳамжамиятига қўшилишда давом этмоқда. Биз Россиядаги барча бизнес операцияларини дарҳол тўхтатдик. Бизнинг фикримиз бу урушдан жабрланганларнинг барчаси, айниқса Украина ва қўшни давлатлар аҳолиси билан. , шунингдек, бутун дунё бўйлаб ушбу минтақада оиласи, дўстлари ва яқинлари бўлган барча одамларга. Биз ушбу қийин вазиятда барча ходимларимизни, жумладан, Россиядаги 1200 нафар ходимимизни қўллаб-қувватлашга ҳаракат қиламиз».\nИсроил Украинага гуманитар ҳаво кўпригини ишга туширди – элчи


Журналист жамиятнинг энагаси эмас – Jurnalist\nR S2019-12-17T07:58:52+05:0017 Dekabr, 2019|Ҳафта мақоласи|\nКейинги пайтларда бирор мутасадди ёки партия раҳбарими, вакилими томонидан туширилган «қовун»ларга кўникиб ҳам қолдик ҳисоб. Уларнинг бир-биридан ажиб баёнотлари киноя-ю кулгулар билан қоришган ҳолда ижтимоий тармоқларни кезиб юрибди ҳамон. Аммо, амалдаги депутат, ХДП Марказий кенгаши аъзоси Боймурод Юсуповнинг «Журналистлар ўзларини Тўртинчи ҳокимият деб ҳисоблашади. Уч йилда сўз эркинлиги таъминланди, журналистлар аҳолини қийнаётган қайси муаммони кўтариб чиқиб, аниқ бир таклиф киритди ушбу муаммони ечишга?» деган иддаоси ҳаммасидан ошиб тушди, назаримда.\nАввало, журналистика фаолиятига тиркаладиган «тўртинчи ҳокимият» деган атама ҳақида. Бу албатта нисбий тушунча, ҳеч қандай юридик кучга эмас. Магарки, талабалигимизда устозларимиз «сизлар тўртинчи ҳокимиятсизлар» деб кўп такрорлаган бўлса, бу азбаройи журналистиканинг ўта масъулиятли касб эканлигини уқтириш бўлган бўлса, ажабмас. Лекин, гапнинг индаллосини айтганда, бирорта ҳамкасбимиз бу қиёслашдан қувонмаса керак. Айниқса, ҳақ гапни айтган журналистлару блогерларни «таксига чиқариб, аллаким билан қўшиб қўйиш» ёки «жанозасини ўқитиш» билан таҳдид қилинган жамиятда…\nДепутатнинг «бирор муаммони кўтариб чиқиб, ечимига таклиф киритиш» хусусидаги эътирози хусусида эса бизнинг ҳам асосли эътирозимиз бор. Аввало, бу иддаони сиёсий партиялар тақдири ҳал бўлаётган бугунги кунда ғирт сиёсий билимсизлик белгиси сифатида талқин қилиш мумкин. Биринчидан, депутат нафақат матбуот, балки жамият ҳаёти билан яқиндан таниш бўлганида, ўтган уч йил эмас, ундан олдин ҳам журналистикамизнинг одамлар билан бирга бўлганини билган бўлар эди. Иккинчидан, журналистнинг бирламчи вазифаси — информация тарқатиш. Информация ижобий ёки салбий бўлиши мумкин. Ишонарсиз, шош-шувли маълумотлар ҳам бўлиши табиий. Танқидга келсак, ҳали жамиятдаги оғриқларни журналистлардан ўтиб бирор ваколатли орган гарданига олмади шекилли? Ёки биз бехабармизми?!\nАна энди журналист тақдим қилган ахборотни ёки танқидни сарагини саракка ажратиш бу бошқа мутасадди идоралар ваколатидаги вазифа. Журналистнинг бирор муаммоли мақола ёзиши (бундай чиқишлар бугунда деярли барча даврий нашларда, интернет сайтларида бериляпти ва кўринадики, улардан афсуски айрим депутатларимиз бехабар) бу унинг касбий вазифаси. Мақсад аниқ – мавжуд муаммога жамоатчиликни, шу орқали мутасаддилар эътиборини тортиш. Ўша муаммо ечимига бирор таклиф киритиш, уни ҳал этиш эса (ваҳоланки, аксар ҳолларда журналистлар кўтариб чиққан муаммога ечим ҳам топиб беришяпти) унинг ваколатига кирмайди ва бу ваколат кўпроқ депутатларимизда мавжуд. Хўш, депутатлар ўзи қилиши мумкин бўлган вазифани нега журналистлар зиммасига юклаяпти, тағин сайловолди кампания авж палласида? Бундан одамлар «ҳа, депутатлар муаммоларни ечолмас экан, журналистлар оғизларига чайнаб солиб қўйиши керак экан», деган хулосага келиб қолишмайдими бунақада?\nЖурналистикага нисбатан қўлланиладиган «тўртинчи ҳокимият» атамаси совет давридан қолган жимжимадор ўхшатишдан бошқа нарса эмас. Сўз ва матбуот эркинлиги таъминланган бирор мамлакатда бу атама бўлмаса керак, ҳар ҳолда мен учратмаганман.\nХуллас, жамият, давлат тараққий этиши учун ҳар ким ўз вазифасини қилгани маъқул. Журналистлар вазифаларини озми-кўпми уддалаяпти. Энди ҳамма гап парламентимизда. Парламент вакиллари айбни ўзгалардан қидирмасдан, журналистлар ўртага ташлаган муаммоларга вақтида ечим топишса, халқ ишончини оқлашган бўлади. Бизда журналистлар даъвосисиз ҳам ҳокимиятлар етарли: ижро этувчи, қонун чиқарувчи ва суд. Ҳамма ўз ишини қилсин! Журналист жамиятнинг энагаси эмас!


Ўзбекистонда кадрлар алмашуви давом этмоқда\n12:36 20.12.2016 (Янгиланган 14:11 20.12.2016)\n20 декабрь куни генерал-майор Тохирий Муиджон Вахабович Ўзбекистон Республикаси Давлат божхона қўмитасига янги раис этиб тайинланди\nТОШКЕНТ, 20 дек — Sputnik. Шавкат Мирзиёевнинг фармони билан 20-декабрь куни генерал-майор Тохирий Муиджон Вахабович Ўзбекистон Республикаси Давлат божхона қўмитасига янги раис этиб тайинланди. Тохирий Муиджон Вахабовичнинг аввалги фаолияти ва лавозими ҳақида тўлиқ маълумот берилмаган.\nАммо РИА Новости халқаро ахборот агентлигида келтириб ўтилган маълумотларга мувофиқ, Тохирий бунга қадар Ўзбекистон Республикасининг Биринчи президенти қўриқлаш хизмати раҳбари лавозимида фаолият юритган.\n2013-йилга қадар у Ислом Каримов хавфсизлик хизматига раҳбарлик қилган, унга қадар эса Республика раҳбари давлат маслаҳатчиси, Миллий Хавфсизлик кенгаши котиби ўринбосари лавозимида фаолият юритган.\nЎзбекистон Республикаси Давлат божхона қўмитасининг собиқ раиси Дусанов Зохид Абдукаюмович Ўзбекистон Республикаси Бош прокуратураси ҳузуридаги солиқ, валютага оид жиноятларга ва жиноий фаолиятдан олинган даромадларни легаллаштиришга қарши курашиш департаменти раҳбари лавозимига ўтказилди.


Чурра ҳақида — У ким, бу нима — QOMUS.INFO\nQOMUS.INFO > Ч ҳарфи > ЧУРРА\nЧУРРА — ички аъзолар ёки улар бир қисмининг табиий ёки янги пайдо бўлган тешикдан Чурра дарвозаси орқали бирор бўшлиққа ички қорин пардаси билан чиқиши, бунда бўшлиқ ичини қоплаб турган парда ва терининг бутунлигига путур етмайди. Мия, кўкрак, қорин чурралари, Шморл чурраси (умуртқалараро диск чурраси) ва б. Ч. лар фарқланади. Қорин чуррасига кирадиган чов, сон, киндик, крриннинг олдинги девори чурраси, човёрғоқ чурраси (дабба), операциядан кейин пайдо бўладиган Чурра кўп учрайди. Чурра туғма ва орттирилган, жойига қайтиб кирадиган ва кирмайдиган, сиқилган ва сиқилмаган бўлади. Ташқи (ички аъзолар уларни крплаб турган қорин парда билан тери остига чиқиши) ва ички (Ч. ҳосиласини қорин пардаси ва ичак тутқич ҳосил қилувчи, чўнтакларда бўртиб чиқиши) Чурралар бор. Ҳар бир Чурра да: ички аъзоларнинг бўшлиқдан чиқадиган жойи — Ч. дарвозаси; қорин пардасининг бевосита Чурра дарвозасидан чиқадиган қисми — Ч. халтачаси; Ч. халтачасидаги аъзолар — аксари ингичка ичак, чарви, баъзан бачадон найи, тухумдон, йўғон ичак, талоқ ва б. бўлиши мумкин.\nҚорин Чурраси кўпроқ кузатилади, бунда соннинг юқори қисмида кўпинча оғир меҳнатдан кейин, кучанганда шиш, баъзан шу соҳада кучсиз оғриқ пайдо бўлиб, кўпинча бу аломатлар беморни тинч ҳолатида ўзўзидан йўқолиб кетади. Узоқвақт Чурра билан оғриган беморларда шиш доимий бўлиши мумкин. Чурра умуртқалараро дискдан чиқадиган бўлса, бел ва оёқдарга оғриқ беради, ҳаракат чекланади.\nЧурранинг сабаблари маҳаллий ва умумий бўлади. Буларга Чурра халтачаси бўртиб чиқадиган тана қисмларининг тузилиш хусусиятлари (маҳаллий), оғир юк кўтариш, қабзиятда доимо кучаниш (умумий) ва ҳ. к. киради. Ҳомиладорликда қориннинг ички босими ошади, девори эса бўшашиб юпқалашади, натижада Чурра хавфи кучаяди. Бўшлиқдеворининг айрим шикастларидан сўнг «бўшашган (заиф) жойлар» ҳосил бўлиб қолиши мумкин. Она қорнидаги ривожланиш нуқсонлари, маc, киндик ҳалқасининг ўсмай қолиши оқибатида келиб чиқадиган туғма Чурра ҳам бўлади.\nЧурра белгилари: одатда Чурра пайдо бўладиган соҳа бўртиб (шишиб) чиқади, пайпаслаб кўрилганда Чурра дарвозаси сезилади ва ҳ. к. Асорат бермаган Чуррада бемор оғирлик, ноқулайлик сезади, баъзан сийдик ажралиши бузилади. Катта Чуррада оғриқ пайдо бўлиб, одамнинг иш қобилияти пасаяди.\nЯллиғланиш ва қисилиш Чурранинг энг кўп учрайдиган асоратидир. Чурра халтачаси ва ичидаги аъзонинг шикастланиши оқибатида яллиғланиш рўй беради, бунда Чурра халтачаси ичидаги аъзо билан унинг деворлари ўртасида битишмалар ҳосил бўлиб, тўғриланмайдиган Чурра юзага келади.\nЧурра қисилганда қисилган аъзода қон айланиши бузилиб, у жонсизланади. Қисилиш ўз вақтида бартараф этилмаса, ичак ёрилиши (перитонит) пайдо бўлиши мумкин. Ичаклар босилганда ичак тутшшши рўй беради.\nҲар қандай Чуррани ўз вақтида операция қилинмаса асорати ёмон бўлади. Чурра қисилганда зудлик билан тез ёрдам чақириш керак.\nБолаларда кўпинча туғма Чурра бўлади. Уларда асосан киндик ва чов Чурра лари кўп учрайди. Киндик Чурраси камданкам қисилади ва гўдак ҳаётининг дастлабки йилларида ўзўзидан тузалиб кетади, чунки бола ўсган ва мускуллари ривожланган сари киндик ҳалқаси ўзича бекилиб қолиши мумкин. Гўдак болаларда киндик Чурра сини киндикка мунтазам ёпишқоқ пластир ёпиштириб даволанади. Пластирни 7—14 кунда алмаштириб туриш лозим.\nОлдини олиш: қорин девори мускулларини мустаҳкамлайдиган махсус машқлар билан мунтазам шуғулланиш (врач тавсияси билан), организмни чиниқтириш, жисмоний иш билан дам олишни тўғри ташкил қилиш керак. Ҳомиладорликда бандаж тақиш, бадан тарбия билан шуғулланиш, туғрукдан сўнг қоринни массаж қилиш ва бирдан семириб ёки ориқлаб кетишдан сақланиш лозим. Болаларда Чурранинг олдини олиш учун уларни рационал овқатлантириш, қабзиятга йўл кўймаслик ғоятда муҳим. Гўдак болаларни суткасига 3—4 марта 1—3 мин. дан қорни билан ётқизиш тавсия этилади. Бу орқа ва қорин мускулларини яхши мустаҳкамлайди.\nNext PostЧЎЛ ЗОНАЛАРИ


Акмалиддин Бобартийнинг ақидага доир асарлари - Toshkent islom universiteti\nPrint Акмалиддин Бобартийнинг ақидага доир асарлари\nОлимнинг тўлиқ исмлари Имом Акмалиддин Абу Абдуллоҳ Муҳаммад ибн Муҳаммад ибн Маҳмуд ибн Аҳмад Бобартий Румий Ҳанафий бўлиб, фиқҳ, ақида, усул, ҳадис илмлари бўйича етук муҳаққиқ уламолардан бири саналади. Буюк фақиҳ олим Имом Бобартий турли илмлар борасида жуда кўплаб китоблар ёзган.\nУшбу асарлар билан танишиб чиққан киши унинг бир қатор илмлар борасида қанчалик етук олим бўлганига амин бўлади. Ёзган асарларининг аксар қисми бугунги кунга қадар етиб келган. Жумладан, Ақоид фанига оид китоблари;\n“Шарҳул васият ли Имом Абу Ҳанифа” (Абу Ҳанифанинг васиятлари) китобда эътиқодий масалага тегишли Имом Абу Ҳанифа (раҳматуллоҳи алайҳ) томонларидан айтилган ўн иккита васият шарҳланган. Муҳаммад Субҳи Оидий ва Ҳамза Муҳаммад Васим Бакрий аллома Акмалиддин Бобартийнинг “Шарҳ Васият ал-имам Аби Ҳанифа” (Абу Ҳанифанинг васиятлари) китобини таҳқиқ қилиб ёзган муқаддималарида қуйидагиларни айтади: “Бу имом аллома фақиҳ Акмалиддин Бобартийнинг Имом Аъзам Абу Ҳанифага тегишли “Васият”ига ёзган шарҳидир. “Васият” асарининг қўлёзма нусхалари дунёнинг кўплаб мамлакатлари кутубхоналарида сақланади. Шайхул ислом Ориф Ҳикматнинг Мадинаи Мунавварадаги кутубонасида 234-рақам остида сақланаётган қўлёзма нусхасининг бошида “Васият”нинг исноди келтирилган. У шайхул ислом Мустафо Оширнинг Абу Ҳанифа кунясини олган “Ғоятул баён” номли китобнинг соҳиби Қивомуддин Амир Котиб ибн Амир Умар Итқонийгача бўлган санадини ривоят қилиш билан бошланади.\n“Ал-иршод шарҳул фиқҳил акбар” (Фиқҳул акбарни тушунишда кўрсатма). Бу асар аслида Имом Абу Ҳанифа (раҳматуллоҳи алайҳ)нинг машҳур “Фиқҳул Акбар” асарига шарҳ сифатида ёзилган. Акмалиддин Бобартий томонидан ёзилган ушбу шарҳ билан танишиб чиққан олимлар, бу асар ниҳоятда тушунарли, эътиқодий масалаларни жуда ҳам чиройли услубда ёритиб бергани билан ажралиб туришини таъкидлаганлар. Аслида Имом Абу Ҳанифа раҳматуллоҳи алайҳнинг “Фиқҳул акбар” асарига жуда кўплаб шарҳлар битилган бўлсада, ушбу шарҳлардан мавжудлари билан танишиб чиққан олимлар уларнинг баъзилари қисқа шаклда ёзилган бўлса, бошқалари кенг кўламда таълиф қилинган. Имом Бобартий томонларидан “Фиқҳул акбар” асарига ёзилган шарҳ қисқа услубда бўлиб, далиллар келтирилмасдан, балки ақидага доир муҳим маълумотлар кифояланилган. Бу китобнинг бир нусхаси “Мактабатул Масжидун Набавий” кутубхонасида сақланади ва унинг ҳажми 26 варақдан иборатдир.\n“Шарҳу тажридул калом” (Каломни алоҳида ўрганиш). Бу асар 972 йилда вафот этган машҳур олим Насириддин Абу Жаъфар Муҳаммад ибн Муҳаммад Тусийга тегишлидир. У киши кўплаб асарлар ёзган бўлиб, калом илмига оид “Тажридул калом” номли китоб таълиф қилган. Ушбу асарга сунний ва шиа уламолар томонидан кўплаб шарҳлар ёзилган. Ўз навбатида ҳанафий олимлардан Имом Бобартий ҳам ушбу асарга шарҳ ёзиб, уни “Шарҳу тажридул калом” деб номлаган. Бироқ ушбу асарга ёзилган шарҳлар билан танишиб чиққан олимлар тадқиқотлари натижасида қуйидагиларни айтадилар:“Насириддин Тусийнинг “Тажридул калом” асарига ёзилган шарҳларнинг ичида энг яхшиси Шамсиддин Исбаҳонийнинг шарҳи бўлиб, ушбу китоб сўзларнинг қисқалиги ва маъноларининг гўзаллиги билан бошқа китоблардан ажралиб туради”.\n“Шарҳу ақидатут таҳовия”(Таҳовийнинг ақида китобларига шарҳ). Ушбу асар ҳам сунний эътиқодини баён қилиш борасида ёзилган муътамад китоблардан бири ҳисобланади. Имом Бобартий ҳам бу китобга шарҳ ёзиши мобайнида олдинги ёзилган услублардан фарқли ўлароқ жумлаларни қисқа келтириш ва матнни шарҳлаш борасида ўзгача йўлни тутган. Бу китоб бизнинг давримизгача етиб келган бўлиб, уни қўлёзма нусҳаси устида машҳур олим Ориф Айтигин тадқиқот олиб борган ва унинг биринчи замонавий нашри Қувайт давлатида чоп қилинган. “Ал-мақсад фил калом”(Калом илмида қасд қилинган ўринлар). Бу асарда Имом Бобартий калом илми борасидаги баъзи жиҳатларга тўхталиб, аслида калом илми деганда нима назарда тутилиши ҳақида батафсил маълумот келтиради.\nХулоса қилиб айтадиган бўлсак, Аллома Бобартий ҳанафий мазҳабининг етук олимларидан бири бўлиб, мотурудийлик таълимоти йўналишида кўплаб асарлар ёзган. Ушбу асарларнинг кўпчилиги дунёдаги энг нуфузли таълим даргоҳларида дарслик сифатида ўқиб ўрганилади. Бир сўз билан айтганда, олимнинг асарлари бугунги кунимизда соф эътиқодни сақлаш ва турли бузғунчи ғояларга қарши курашда муҳим манба бўлиб хизмат қилади.\nАкмалиддин Бобартий. Шарҳу васияти ли Имоми Аби Ҳанифа. Дорул фатҳ, 2009.-Б. 14\nҲожи Халифа.Кашфуз зунун. 1-жилд. – Истанбул: 1941. -Б.346-351.\nАкмалиддин Бобартий. Шарҳу васияти ли Имоми Аби Ҳанифа. Дорул фатҳ, 2009.-Б. 13.


Хатланган машина 70 млн сўмлик ижрони тезлаштириб юборди\n23:25 / 02.06.2020\nФарғона туманида фаолият кўрсатувчи фермер хўжалиги 2016 йилда “Асака банки” Фарғона вилоят филиалидан 3 йил муддатга 1 млрд. сўмга кредит маблағларини олиб, фаолиятини кенгайтиришни ўз олдига мақсад қилиб қўйган.\nБанк кредит фоизларини олдиндан ҳисоб-китоб қилмаган шекилли, кредит қарзи ва унга ҳисобланган фоизларни график асосида банкка қайтаришга келганда мажбуриятини бажаришни унутган. Банк ўзи ҳаракат қилиб кўрган, лекин фойдаси бўлмагач, ўртага суд қарори асосида Мажбурий ижро бюроси давлат ижрочилари тушишган.\nФуқаролик ишлари бўйича Фарғона туманлараро судининг 25.11.2019 йилдаги қарорига асосан қўзғатилган ижро ҳужжати бўйича навбатма-навбат банкдан кредит олиш учун гаровга қўйилган мол-мулкларни хатлаш бошланган. Банкка “қора”сини ҳам кўрсатмай юрган фермер унга яхшилик қилиш мақсадида гаровга ўз мулкларини қўйган қурилиш ишлари билан шуғулланувчи корхона ҳамда икки нафар фуқароларни ҳам қийин аҳволга солиб қўйган.\nГаровга қўйилган мулклар хатлана бошлангач, фермер хўжалиги мансабдор шахсларининг пайтавасига қурт тушган кўринади. Улар томонидан банкка 400 млн. сўмдан ортиқ маблағ тўлаб берилган.\n22.05.2020 йилда қурилиш ишлари билан шуғулланувчи корхона балансида бўлган гаровга қўйилган юк машинаси хатлангач эса фермер шахсан Бюронинг Фарғона туман бўлимига ташриф буюриб, энг охирги қарздорлик 70 млн. сўм ҳисобидан 7000 АҚШ доллари миқдоридаги пул маблағларини олиб келиб топширди ва ижро ҳужжати тамомланди.


АҚШ Бош прокурори сайловларни бузиш тўғрисидаги даъволарни текширишни буюради\nАҚШ Бош прокурори Уилям Барр душанба куни федерал прокурорларга овоз беришда қонунбузарликлар ва қонунбузарликларни санаш бўйича АҚШ президентлик сайловларини текширишни бошлашга ваколат берди.\nШу билан бирга, бош прокуратура прокурорларни «узоққа чўзилган ёки бўрттирилган» даъволарни таъқиб қилмасликка чақирди. Баррнинг мактуби «Америка Овози» томонидан келтирилган.\nҚонунбузарликлар ва сайловдаги фирибгарликлар ҳақидаги даъволарни демократ Жо Байденнинг сайловлардаги ғалабасини тан олмаган президент Доналд Трампнинг тарафдорлари билдирмоқда. Одатда оммавий ахборот воситалари овозларни ҳисоблаш жараёнига асосланиб, рақибининг ғалабаси ҳақида прогноз қилишади ва АҚШ президент сайловлари иштирокчилари мағлубиятни тан олишади, аммо бу йил бу содир бўлмади.\nТрампнинг сайловолди штаб-квартираси Пенсилвания ҳукумати Байденнинг ушбу штатда ғалаба қозонганлигини тасдиқлашига йўл қўймаслик учун федерал судга даъво аризаси билан мурожаат қилди. Бош штаб ва рўйхатдан ўтган икки сайловчи томонидан берилган суд даъволарига кўра, Пенсилвания штатидаги почта орқали буюртма бериш тизимида «сайлов участкасида овоз берадиганлар ўтказадиган барча шаффофлик ва текширувлар мавжуд эмас». Демократлар бу даъволарни асоссиз деб рад этишмоқда.\nТрампнинг сайлов штаби ва республикачилар бошқа штатларда ҳам суд ишларини олиб боришмоқда, у ерда президент, дастлабки натижаларга кўра, Байденга кичик ҳисобда ютқазди — Жоржия, Мичиган, Висконсин, Невада. Бир қатор штатларда судлар баъзи даъволарни рад этишган. Трампнинг ўзи мунтазам равишда ўзининг юридик гуруҳининг хатти-ҳаракатлари тўғрисида твит ёзади, аммо ҳанузгача у қонунбузарлик деб ҳисоблаган ҳолатларга аниқ далилларини келтирмади.\nҚўшма Штатларда марказий сайлов комиссияси мавжуд эмас, овоз бериш натижалари ҳар бир штат томонидан алоҳида-алоҳида йиғилади. Ҳозирча бирон бир штат натижаларини тасдиқламаган. Бу 14 декабргача, сайловлар жамоаси расмий равишда янги президентни сайлаши керак бўлган пайтгача содир бўлиши керак.\nДастлабки ҳисоблаш маълумотларига кўра, Байден камида 279 сайловчининг овозини олди, бу ғалаба қозониш учун етарли бўлади ва у янаям кўпроқ сонга эга бўлиши мумкин. Чунки у яна иккита штатда пешқадамлик қилмоқда, бироқ бу ерда кичик бўшлиқ ғолибни аниқлашга имкон бермайди.\nДушанба куни маълум бўлишича, Трамп маъмуриятининг федерал мулк билан шуғулланадиган бўлими шу пайтгача Байден жамоаси билан ҳокимият транзитини таъминлаш учун ҳамкорлик қилишдан бош тортган.\nТрамп янги президентнинг инаугурация маросими бўлиб ўтадиган 20 январга қадар президент бўлиб қолади.


Ўзбекистон энг саёҳатбоп Топ-20 давлат рўйхатида биринчи ўринда — KMODS\nЎзбекистон энг саёҳатбоп Топ-20 давлат рўйхатида биринчи ўринда\nPosted on 07.01.2020 Author admin\tКомментарии к записи Ўзбекистон энг саёҳатбоп Топ-20 давлат рўйхатида биринчи ўринда отключены\nАмериканинг “Harper’s Bazaar” нашри 2020 йилда албатта саёҳат қилиш лозим бўлган 20 та энг яхши йўналишни рўйхатини тақдим қилди, унга кўра, Ўзбекистон биринчи ўринда, деб хабар қилади Туризмни ривожлантириш давлат қўмитаси.\n“Сайёрамизда бизни ҳайратга солувчи Эйфель минораси, Сидней опера театри ва Пирамидалар каби бир нечта сунъий иншоотлар бор. Улар бизни суратлар орқали ўзига чорлайди ва биз ўша томонлар сари ошиқамиз. Мана шу ёдгорликлар қаторига яна бир мўъжиза – Самарқанд марказий майдонида жойлашган уч бино, мураккаб нақш ва мовий гумбазли Регистонни қўшиш вақти келди”, – дейилади мақолада.\nШунингдек, унда 2016 йилда ҳукуматдаги ўзгаришлар мамлакат туризмида сезиларли силжишга замин яратгани таъкидлаб ўтилади. “Янги инфратузилмалар барпо этилди, бутик-отеллар пайдо бўла бошлади, ресторанлар эса Марказий Осиё таомларини хуш кўрувчи мижозларга хизмат кўрсатишни бошлашди”, – дея изоҳ берилади унда.\n“Harper’s Bazaar” барчани Ўзбекистонга саёҳат қилишга чорлар экан, Самарқанд, Бухоро, Хива ҳамда Фарғона водийсига алоҳида урғу бериб ўтган. “Фарғона водийси нафақат дунёдаги энг яхши кулолчилик буюмлари билан, балки сервиқор Тянь-Шань тоғлари билан ўралган гўзал манзарани ҳам намоён этади”, – дейилади сайтда. Журналда қайд этилишича, Топ-20 рўйхатига киритилган давлатлар келгуси ўн йилликнинг охирига келиб халқаро миқёсда энг “қайноқ” туристик нуқталарга айланиши кутилмоқда. Рўйхатда иккинчи ўринни — Ботсвана, учинчи ўринни Сидней (Австралия) эгаллади. Шунингдек, рўйхатдан Хьюстон (АҚШ), Бразилия, Япония, Нью-Йорк (АҚШ), Франция, Уругвай, Австрия ҳам жой олган.\n3 фильма из Узбекистана будут претендовать на кинопремию Oscar\nКак ожидается, один из фильмов от Узбекистана будет выдвигаться на номинацию 93-й премии «Оскар» в […]\nНаходящаяся в нашей стране делегация во главе с Верховным комиссаром Организации по безопасности и сотрудничеству […]\nMuftiy Usmonxon Alimovga “El-yurt hurmati” ordeni topshirildi\nO‘zbekiston eng sayohatbop Top-20 davlat ro‘yxatida birinchi o‘rinda